Avis juridique important

|

32003L0100

Οδηγία 2003/100/ΕΚ της Επιτροπής, της 31ης Οκτωβρίου 2003, για την τροποποίηση του παραρτήματος Ι της οδηγίας 2002/32/ΕΚ του Ευρωπαϊκού Κοινοβουλίου και του Συμβουλίου σχετικά με τις ανεπιθύμητες ουσίες στις ζωοτροφές (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 285 της 01/11/2003 σ. 0033 - 0037

Οδηγία 2003/100/ΕΚ της Επιτροπήςτης 31ης Οκτωβρίου 2003για την τροποποίηση του παραρτήματος Ι της οδηγίας 2002/32/ΕΚ του Ευρωπαϊκού Κοινοβουλίου και του Συμβουλίου σχετικά με τις ανεπιθύμητες ουσίες στις ζωοτροφές(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 2002/32/ΕΚ του Ευρωπαϊκού Κοινοβουλίου και του Συμβουλίου, της 7ης Μαΐου 2002, σχετικά με τις ανεπιθύμητες ουσίες στις ζωοτροφές(1), όπως τροποποιήθηκε από την οδηγία 2003/57/ΕΚ της Επιτροπής(2), και ιδίως το άρθρο 8 παράγραφος 1,Εκτιμώντας τα ακόλουθα:(1) Η οδηγία 2002/32/EΚ προβλέπει ότι απαγορεύεται η χρήση προϊόντων προορισμένων για ζωοτροφές, των οποίων η περιεκτικότητα σε ανεπιθύμητες ουσίες υπερβαίνει τα ανώτατα όρια που προβλέπονται στο παράρτημα Ι.(2) Με την έκδοση της οδηγίας 2002/32/ΕΚ καθορίσθηκε ότι οι διατάξεις που θεσπίζονται στο παράρτημα Ι θα αναθεωρούνται βάσει ενημερωμένων επιστημονικών εκτιμήσεων κινδύνου και λαμβάνοντας υπόψη την απαγόρευση κάθε διαλύματος μολυσμένων και μη σύμφωνων προς την οδηγία προϊόντων που προορίζονται για ζωοτροφές.(3) Ζητήθηκε επομένως από την επιστημονική επιτροπή για τη διατροφή των ζώων (SCAN) να παράσχει ενημερωμένες επιστημονικές εκτιμήσεις κινδύνου χωρίς καθυστέρηση. Η επιστημονική επιτροπή εξέδωσε γνώμη σχετικά με τις ανεπιθύμητες ουσίες στις ζωοτροφές στις 20 Φεβρουαρίου 2003, η οποία ενημερώθηκε στις 25 Aπριλίου 2003. Η γνώμη αυτή παρέχει συνοπτική επισκόπηση των πιθανών κινδύνων για την υγεία των ζώων και τη δημόσια υγεία ως συνέπεια της παρουσίας διαφόρων ανεπιθύμητων ουσιών στις ζωοτροφές.(4) Παρόλα αυτά η επιστημονική επιτροπή αναγνώρισε ότι απαιτούνται επιπλέον λεπτομερείς εκτιμήσεις κινδύνου για να επιτευχθεί πλήρης αναθεώρηση του παραρτήματος Ι της οδηγίας 2002/32/ΕΚ. Από τον Μάιο του 2003, η Ευρωπαϊκή Επιτροπή κατέστησε την ευρωπαϊκή αρχή για την ασφάλεια των τροφίμων (EFSA) αρμόδια σε θέματα επιστημονικών εκτιμήσεων για την ασφάλεια των τροφίμων και των ζωοτροφών. Η διεξαγωγή των εν λόγω λεπτομερών εκτιμήσεων κινδύνου ανατέθηκε στην ευρωπαϊκή αρχή για την ασφάλεια των τροφίμων.(5) Εν τω μεταξύ τονίστηκε ότι η παροχή ορισμένων ουσιωδών και πολύτιμων υλικών των ζωοτροφών θα μπορούσε να διακινδυνεύσει καθόσον το επίπεδο μιας ανεπιθύμητης ουσίας σε ορισμένα υλικά ζωοτροφών, λόγω της συνήθους βασικής μόλυνσης, πλησιάζει ή υπερβαίνει το ανώτατο επίπεδο που θεσπίζεται στο παράρτημα Ι της οδηγίας 2002/32/ΕΚ. Επίσης, παρατηρήθηκαν ορισμένες ασυνέπειες στις διατάξεις του παραρτήματος.(6) Θα έπρεπε, επομένως, να τροποποιηθεί το παράρτημα προσωρινά, αναμένοντας τις λεπτομερείς επιστημονικές εκτιμήσεις κινδύνου, διατηρώντας παράλληλα ένα υψηλό επίπεδο προστασίας για τη δημόσια υγεία και την υγεία των ζώων, καθώς και για το περιβάλλον.(7) Για τη διατήρηση ενός τόσο υψηλού επιπέδου προστασίας της δημόσιας υγείας και της υγείας των ζώων, καθώς και του περιβάλλοντος, αναγνωρίσθηκε ότι εφόσον ορισμένα υλικά ζωοτροφών παρέχονται απευθείας στα ζώα ή εφόσον χρησιμοποιούνται συμπληρωματικές ζωοτροφές, η χρήση τους σε ημερήσια δόση δεν πρέπει να καταλήγει σε έκθεση του ζώου σε ανεπιθύμητη ουσία σε επίπεδο υψηλότερο από εκείνο που αντιστοιχεί στα μέγιστα επίπεδα έκθεσης στην περίπτωση που μόνον πλήρεις ζωοτροφές χρησιμοποιούνται σε μια ημερήσια δόση.(8) Η επιστημονική επιτροπή επιβεβαιώνει ότι το αρσενικό στις οργανικές μορφές του παρουσιάζει χαμηλή τοξικότητα. Ο καθορισμός της συνολικής ποσότητας αρσενικού σε μια ζωοτροφή ενδέχεται, επομένως, να μην εκφράζει πάντοτε με ακρίβεια τον κίνδυνο που αντιπροσωπεύουν οι ανόργανες μορφές του. Όμως η διάκριση μεταξύ οργανικών και ανόργανων μορφών αρσενικού μπορεί να πραγματοποιηθεί μόνον με μια πολύπλοκη μέθοδο ανάλυσης, η οποία δεν είναι εύκολα εφαρμόσιμη στο πλαίσιο των επισήμων ελέγχων. Είναι κατά συνέπεια σκόπιμο τα μέγιστα επίπεδα να αναφέρονται στη συνολική ποσότητα αρσενικού με τη δυνατότητα διεξαγωγής λεπτομερέστερων αναλύσεων, ιδιαίτερα στην περίπτωση του θαλάσσιου φυκιού Hizikia fusiforme. Απουσία κοινοτικής μεθόδου ανάλυσης για τον καθορισμό της συνολικής ποσότητας αρσενικού, είναι απαραίτητο να αποδειχθεί η ικανοποιητική απόδοση της διαδικασίας για την επεξεργασία του δείγματος και της μεθόδου ανάλυσης που εφαρμόζονται, χρησιμοποιώντας εγκεκριμένα υλικά αναφοράς, τα οποία να περιέχουν σημαντικό μέρος αρσενικού στην οργανική μορφή του.(9) Πρέπει επίσης να λαμβάνεται υπόψη ότι πάνω από 95 % του αρσενικού που περιέχεται σε ζωοτροφές θαλάσσιας προέλευσης εμφανίζεται στις λιγότερο τοξικές οργανικές μορφές του και ότι οι πρόσφατες εξελίξεις στην παρασκευή ιχθυοτροφών συνεπάγονται υψηλότερες αναλογίες ιχθυελαίου και ιχθυαλεύρου σε αυτές.(10) Τα σημερινά μέγιστα επίπεδα αρσενικού, μολύβδου και φθορίου σε ορισμένα ανόργανα υλικά ζωοτροφών δεν αντιπροσωπεύουν τα σημερινά συνήθη επίπεδα βασικής μόλυνσης. Λόγω της χαμηλής βιοδιαθεσιμότητας αυτών των ανεπιθύμητων ουσιών στις ανόργανες ζωοτροφές, είναι σκόπιμο να εξασφαλίζεται η προμήθεια αυτών των ουσιωδών και πολύτιμων υλικών των ζωοτροφών χωρίς να τίθεται σε κίνδυνο η υγεία των ζώων και η δημόσια υγεία ούτε το περιβάλλον.(11) Η αφλατοξίνη B1 είναι γονοτοξικό καρκινογόνο το οποίο παρατηρείται στο γάλα υπό τη μορφή του μεταβολίτη του, αφλατοξίνη M1. Είναι επομένως σκόπιμο να διατηρηθούν τα μέγιστα επίπεδα για την αφλατοξίνη όσο το δυνατόν χαμηλότερα, έτσι ώστε να προστατεύεται η δημόσια υγεία. Ο κατάλληλος χειρισμός και οι μέθοδοι ξήρανσης μπορούν να διατηρήσουν τα επίπεδα αφλατοξίνης στα διάφορα υλικά ζωοτροφών χαμηλά και επιπλέον υπάρχουν αποτελεσματικές διαδικασίες απολύμανσης για τον περιορισμό των επιπέδων αφλατοξίνης Β1. Είναι σκόπιμο να ισχύει το ίδιο μέγιστο επίπεδο αφλατοξίνης Β1 για όλες τις ζωοτροφές.(12) Ο πλήρης βαμβακόσπορος περιέχει υψηλά επίπεδα ελεύθερης γκοσιπόλης ως φυσικό συστατικό. Είναι επομένως σκόπιμο να καθορισθούν ειδικές μέγιστες οριακές τιμές για την ελεύθερη γκοσιπόλη στον πλήρη βαμβακόσπορο.(13) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Το παράρτημα Ι της οδηγίας 2002/32/ΕΟΚ τροποποιείται σύμφωνα με το παράρτημα της παρούσας οδηγίας.Άρθρο 21. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία δώδεκα μήνες μετά τη θέση της σε ισχύ το αργότερο. Ανακοινώνουν αμέσως στην Επιτροπή το κείμενο των εν λόγω διατάξεων και έναν πίνακα αντιστοιχίας μεταξύ αυτών των διατάξεων και της παρούσας οδηγίας.Όταν τα κράτη μέλη εκδίδουν τις εν λόγω διατάξεις, αυτές πρέπει να περιέχουν παραπομπή στην παρούσα οδηγία ή να συνοδεύονται από τέτοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.2. Τα κράτη μέλη γνωστοποιούν στην Επιτροπή τα κείμενα των διατάξεων εθνικού δικαίου που θεσπίζουν στον τομέα που διέπεται από την παρούσα οδηγία.Άρθρο 3Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Άρθρο 4Η παρούσα οδηγία απευθύνεται στα κράτη μέλη.Βρυξέλλες, 31 Οκτωβρίου 2003.Για την ΕπιτροπήDavid ByrneΜέλος της Επιτροπής(1) ΕΕ L 140 της 30.5.2002, σ. 10.(2) ΕΕ L 151 της 19.6.2003, σ. 38.ΠΑΡΑΡΤΗΜΑΤο παράρτημα Ι της οδηγίας 2002/32/ΕΟΚ τροποποιείται ως εξής:1. Τα σημεία 1, 2 και 3 αντικαθίστανται από το ακόλουθο κείμενο:">ΘΕΣΗ ΠΙΝΑΚΑ>"2. Το σημείο 7 αντικαθίσταται από το ακόλουθο κείμενο:">ΘΕΣΗ ΠΙΝΑΚΑ>"3. Το σημείο 9 αντικαθίσταται από το ακόλουθο κείμενο:">ΘΕΣΗ ΠΙΝΑΚΑ>"4. Το σημείο 22 αντικαθίσταται από το ακόλουθο:">ΘΕΣΗ ΠΙΝΑΚΑ>"


Avis juridique important

|

31968L0420

Οδηγία 68/420/ΕΟΚ του Συμβουλίου της 20ής Δεκεμβρίου 1968 περί τετάρτης τροποποιήσεως της οδηγίας του Συμβουλίου περί προσεγγίσεως των νομοθεσιών των κρατών μελών σχετικά με τα συντηρητικά που επιτρέπεται να χρησιμοποιούνται στα τρόφιμα

Επίσημη Εφημερίδα αριθ. L 309 της 24/12/1968 σ. 0025 Φινλανδική ειδική έκδοση: Κεφάλαιο 13 τόμος 1 σ. 0108  Δανική ειδική έκδοση: Σειρά I Κεφάλαιο 1968(II) σ. 0587  Σουηδική ειδική έκδοση: Κεφάλαιο 13 τόμος 1 σ. 0108  Αγγλική ειδική έκδοση: Σειρά I Κεφάλαιο 1968(II) σ. 0598  Ελληνική ειδική έκδοση: Κεφάλαιο 03 τόμος 4 σ. 0056  Ισπανική ειδική έκδοση: Κεφάλαιο 13 τόμος 1 σ. 0152  Πορτογαλική ειδική έκδοση : Κεφάλαιο 13 τόμος 1 σ. 0152

ΟΔΗΓΙΑ ΤΟΥ ΣΟΥΜΒΟΥΛΙΟΥ της 20ής Δεκεμβρίου 1968 περί τετάρτης τροποποιήσεως της οδηγίας του Συμβουλίου "περί προσεγγίσεως των νομοθεσιών των Κρατών μελών σχετικά με τα συντηρητικά που επιτρέπεται να χρησιμοποιούνται στα τρόφιμα"ΤΟ  ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 100,  την πρόταση της Επιτροπής,  Εκτιμώντας:  ότι δυνάμει των άρθρων 5 υπό α) και 11 παράγραφος 2 της οδηγίας του Συμβουλίου της 5ης Νοεμβρίου 1963 περί προσεγγίσεως των νομοθεσιών των Κρατών μελών σχετικά με τα συντηρητικά που επιτρέπεται να χρησιμοποιούνται στα τρόφιμα(1), όπως τροποποιήθηκε  τελευταία από την οδηγία του Συμβουλίου της 27ης Ιουνίου 1967(2), τα Κράτη μέλη όφειλαν να απαγορεύσουν, το αργότερο τέσσερα έτη μετά την κοινοποίηση της οδηγίας αυτής, τη χρησιμοποίηση ορισμένων συντηρητικών, και ότι η απαγόρευση αυτή θα πρέπει να  τεθεί σε ισχύ πριν από το τέλος ενός ακόμη έτους- ότι οι διεξαγόμενες επιστημονικές και τεχνικές έρευνες σχετικά με τα προαναφερθέντα συντηρητικά δεν κατέστη δυνατό να τερματισθούν μέχρι σήμερα και ότι η ολοκλήρωσή τους απαιτεί συμπληρωματική προθεσμία- ότι πρέπει, συνεπώς, να επιτραπεί στα ενδιαφερόμενα Κράτη μέλη να αναστείλουν την εφαρμογή της απαγορεύσεως χρησιμοποιήσεως των συντηρητικών αυτών, ώστε να μπορέσουν εν τω μεταξύ να συγκεντρώσουν όλες τις αναγκαίες πληροφορίες για την αξιολόγησή τους,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Στο άρθρο 11 παράγραφος 2 της οδηγίας του Συμβουλίου της 5ης Νοεμβρίου 1963, προστίθεται η ακόλουθη φράση:  "Εν τούτοις, στην περίπτωση αυτή, η ούτω τροποποιημένη νομοθεσία μπορεί να εφαρμόζεται μόνο από της 1ης Ιανουαρίου 1972."  Άρθρο 2  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 20 Δεκεμβρίου 1968.  Για το Συμβούλιο Ο Πρόεδρος V. LATTANZIO  (1) ΕΕ αριθ. 12 της 27. 1. 1964, σ. 161/64.  (2) ΕΕ αριθ. 148 της 11. 7. 1967, σ. 1.


title: Οδηγίας 2004/52/ΕΚ του Ευρωπαϊκού Κοινοβουλίου και του Συμβουλίου της 29ης Απριλίου 2004 σχετικά με τη διαλειτουργικότητα των συστημάτων τηλεδιοδίων στην Κοινότητα (Κείμενο που παρουσιάζει ενδιαφέρον για τον ΕΟΧ)

text:
30.4.2004       EL Επίσηµη Εφηµερίδα της Ευρωπαϊκής Ένωσης                         L 166/ 124
_______________________________________________________________________________
               Ο∆ΗΓΙΑ 2004/52/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
                                   ΚΑΙ ΤΟΥ ΣΥΜΒΟΥΛΙΟΥ
                                    της 29ης Απριλίου 2004
                 σχετικά µε τη διαλειτουργικότητα των συστηµάτων τηλεδιοδίων
                                         στην Κοινότητα
                       (Κείµενο που παρουσιάζει ενδιαφέρον για τον ΕΟΧ)
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 7 παράγραφος 1,
την πρόταση της Επιτροπής,
τη γνώµη της Ευρωπαϊκής Οικονοµικής και Κοινωνικής Επιτροπής 1,
τη γνώµη της Επιτροπής των Περιφερειών 2,
Αποφασίζοντας σύµφωνα µε τη διαδικασία του άρθρου 251 της συνθήκης 3,
1
      ΕΕ C 32 της 5.2.2004, σ. 36.
2
      ΕΕ C 73 της 23.3.2004, σ. 54.
3
      Γνώµη του Ευρωπαϊκού Κοινοβουλίου της 18ης ∆εκεµβρίου 2003 (δεν έχει ακόµα
      δηµοσιευθεί στην Επίσηµη Εφηµερίδα), κοινή θέση του Συµβουλίου της.22ας Μαρτίου 2004
      (ΕΕ C 95 Ε της 20.4.2004, σ. 53) και θέση του Ευρωπαϊκού Κοινοβουλίου της 20ής Απριλίου
      2004.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                         L 166/ 125
_______________________________________________________________________________
Εκτιµώντας τα ακόλουθα:
(1)   Με το ψήφισµά του της 17ης Ιουνίου 1997 σχετικά µε την ανάπτυξη της τηλεµατικής στις
      οδικές µεταφορές, και ιδίως της ηλεκτρονικής είσπραξης τελών 1, το Συµβούλιο ζήτησε από
      την Επιτροπή και τα κράτη µέλη να αναπτύξουν στρατηγική για τη σύγκλιση των
      συστηµάτων ηλεκτρονικής είσπραξης τελών, ώστε να επιτευχθεί o κατάλληλος βαθµός
      διαλειτουργικότητας σε ευρωπαϊκό επίπεδο. Η ανακοίνωση της Επιτροπής σχετικά µε τα
      διαλειτουργικά συστήµατα ηλεκτρονικής είσπραξης τελών στην Ευρώπη αποτέλεσε την
      πρώτη φάση της στρατηγικής αυτής.
(2)   Τα περισσότερα κράτη µέλη που έχουν εγκαταστήσει συστήµατα τηλεδιοδίων για τη
      χρηµατοδότηση του κόστους της οδικής υποδοµής ή για τη χρήση του οδικού δικτύου
      (αµφότερα συστήµατα καλούµενα εφεξής «συστήµατα τηλεδιοδίων») χρησιµοποιούν την
      τεχνολογία µικροκυµάτων µικρής εµβέλειας και συχνότητες περί τα 5,8 GHz, πλην όµως τα
      εν λόγω συστήµατα δεν είναι προς το παρόν πλήρως συµβατά µεταξύ τους. Οι εργασίες της
      Ευρωπαϊκής Επιτροπής Τυποποίησης (CEN) για την τεχνολογία µικροκυµάτων κατέληξαν
      τον Ιανουάριο του 2003 στον καθορισµό τεχνικών προτύπων τα οποία διευκόλυναν τη
      συµβατότητα των συστηµάτων τηλεδιοδίων στα 5,8 GHz, κατόπιν της εγκρίσεως τεχνικών
      προκαταρκτικών προτύπων το 1997. Τα εν λόγω προκαταρκτικά πρότυπα, εντούτοις, δεν
      καλύπτουν όλα τα συστήµατα τύπου Dedicated Short-Range Communications (DSRC) 5,8
      GHz που λειτουργούν στην Κοινότητα, περιλαµβάνουν δε δύο παραλλαγές που δεν είναι
      πλήρως συµβατές µεταξύ τους. Τα πρότυπα αυτά βασίζονται στο µοντέλο «διασύνδεση
      ανοικτών συστηµάτων» (OSI) που έχει καθοριστεί από τον ∆ιεθνή Οργανισµό Τυποποίησης
      για την επικοινωνία µεταξύ συστηµάτων πληροφορικής.
1
      ΕΕ C 194 της 25.6.1997, σ. 5.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                            L 166/ 126
_______________________________________________________________________________
(3)   Οι κατασκευαστές εξοπλισµού και οι διαχειριστές υποδοµής συµφώνησαν, ωστόσο, να
      αναπτύξουν, εντός της Κοινότητας, διαλειτουργικά προϊόντα βασιζόµενα στα υπάρχοντα
      συστήµατα DSRC 5,8 GHz. Συνεπώς, ο εξοπλισµός που πρέπει να τεθεί στη διάθεση των
      χρηστών θα πρέπει να επιτρέπει την επικοινωνία µε τις τεχνολογίες οι οποίες ενδέχεται να
      χρησιµοποιούνται µόνον στα νέα συστήµατα τηλεδιοδίων που θα εγκατασταθούν στην
      Κοινότητα µετά την 1η Ιανουαρίου 2007, συγκεκριµένα µε την τεχνολογία δορυφορικού
      εντοπισµού, την τεχνολογία κινητών επικοινωνιών βάσει του προτύπου GSM-GPRS και την
      τεχνολογία µικροκυµάτων 5,8 GHz.
(4)   Είναι ουσιώδες να ολοκληρωθούν οι εργασίες τυποποίησης το συντοµότερο δυνατόν,
      προκειµένου να θεσπιστούν τεχνικά πρότυπα που να εξασφαλίζουν την τεχνική συµβατότητα
      µεταξύ των συστηµάτων τηλεδιοδίων τα οποία βασίζονται στην τεχνολογία µικροκυµάτων
      5,8 GHz και των τεχνολογιών δορυφορικού εντοπισµού και κινητών επικοινωνιών,
      προκειµένου να αποφευχθεί ο περαιτέρω κατακερµατισµός της αγοράς.
(5)   Χρειάζεται να προβλεφθεί η γενίκευση της χρήσης των συστηµάτων τηλεδιοδίων στα κράτη
      µέλη και στις γειτονικές χώρες, ανακύπτει δε η ανάγκη να υπάρχουν διαλειτουργικά
      συστήµατα κατάλληλα για τη µελλοντική ανάπτυξη της πολιτικής για τη χρέωση οδικών
      τελών σε κοινοτικό επίπεδο και για τις µελλοντικές τεχνολογικές εξελίξεις.
(6)   Τα συστήµατα τηλεδιοδίων θα πρέπει να είναι διαλειτουργικά και να βασίζονται σε ανοικτά
      και δηµόσια πρότυπα, στα οποία να έχουν αδιακρίτως πρόσβαση όλοι οι προµηθευτές
      συστηµάτων.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                          L 166/ 127
_______________________________________________________________________________
(7)   Κατά την εισαγωγή νέων συστηµάτων τηλεδιοδίων, θα πρέπει να διατίθεται επαρκής
      εξοπλισµός ώστε να αποφεύγονται οι διακρίσεις µεταξύ των ενδιαφερόµενων επιχειρήσεων.
(8)   Συγκεκριµένα, η εφαρµογή των νέων τεχνολογιών δορυφορικού εντοπισµού (GNSS) και
      κινητών επικοινωνιών (GSM/GPRS) στα συστήµατα τηλεδιοδίων ενδέχεται να συµβάλει,
      λόγω της µεγάλης ευελιξίας και προσαρµοστικότητάς τους, στην κάλυψη των απαιτήσεων
      των νέων πολιτικών χρέωσης οδικών τελών που σχεδιάζονται σε κοινοτικό επίπεδο, καθώς
      και σε επίπεδο κρατών µελών. Οι τεχνολογίες αυτές επιτρέπουν την καταµέτρηση των
      διανυόµενων χιλιοµέτρων ανά κατηγορία οδού, χωρίς να χρειάζονται πολυδάπανες
      επενδύσεις για υποδοµή. Οι τεχνολογίες αυτές ανοίγουν επίσης τον δρόµο για την παροχή
      πρόσθετων νέων υπηρεσιών ασφαλείας και ενηµέρωσης στους ταξιδιώτες, όπως είναι ο
      αυτόµατος συναγερµός ο οποίος ενεργοποιείται από όχηµα που εµπλέκεται σε ατύχηµα και ο
      οποίος υποδεικνύει τη θέση του οχήµατος, και οι πληροφορίες, σε πραγµατικό χρόνο, σχετικά
      µε τις κυκλοφοριακές συνθήκες, τα επίπεδα της κυκλοφορίας και τον χρόνο διαδροµής. Όσον
      αφορά τον δορυφορικό εντοπισµό, το σχέδιο GALILEO που δροµολογήθηκε από την
      Κοινότητα το 2002 είναι σχεδιασµένο για να προσφέρει, από το 2008, υπηρεσίες
      πληροφοριών υψηλότερης ποιότητας από τις υπηρεσίες που παρέχουν τα σηµερινά
      συστήµατα δορυφορικής πλοήγησης και οι οποίες είναι άριστες για τις οδικές τηλεµατικές
      υπηρεσίες. Το πρόδροµο ευρωπαϊκό σύστηµα πλοήγησης µε υπέρθεση γεωστατικών
      δορυφόρων (EGNOS) θα είναι λειτουργικό ήδη από το 2004 και θα έχει παρόµοια
      αποτελέσµατα. Τα καινοτόµα αυτά συστήµατα, ωστόσο, θα µπορούσαν να δηµιουργήσουν
      προβλήµατα σχετικά µε την αξιοπιστία των ελέγχων και την πρόληψη της απάτης. Εντούτοις,
      λόγω των προαναφερόµενων σηµαντικών πλεονεκτηµάτων, η εφαρµογή τεχνολογιών
      δορυφορικού εντοπισµού και κινητών επικοινωνιών πρέπει, καταρχήν, να προταθεί για την
      εισαγωγή νέων συστηµάτων τηλεδιοδίων.
 ---pagebreak--- 30.4.2004          EL Επίσηµη Εφηµερίδα της Ευρωπαϊκής Ένωσης                         L 166/ 128
_______________________________________________________________________________
(9)   Η διάδοση τεχνολογιών για τα συστήµατα τηλεδιοδίων που χρησιµοποιούνται ή σχεδιάζονται
      κατά τα προσεχή έτη (κυρίως µικροκύµατα 5,8 GHz, δορυφορικός εντοπισµός και κινητές
      επικοινωνίες), καθώς και οι πολλαπλές προδιαγραφές που επιβάλλονται από τα κράτη µέλη
      και τις γειτονικές χώρες για τα συστήµατα των τηλεδιοδίων τους, ενδέχεται να αποβούν εις
      βάρος τόσο της οµαλής λειτουργίας της εσωτερικής αγοράς όσο και των στόχων της
      πολιτικής µεταφορών. Η κατάσταση αυτή ενδέχεται να οδηγήσει στη διάδοση ασύµβατων και
      δαπανηρών ηλεκτρονικών κουτιών στον θάλαµο οδήγησης των βαρέων οχηµάτων, όπως και,
      από πλευράς των οδηγών, σε σφάλµατα κατά το χειρισµό τους µε αποτέλεσµα, για
      παράδειγµα, την ακούσια παράλειψη καταβολής των διοδίων. Η εν λόγω διάδοση είναι
      απαράδεκτη για τους χρήστες και τους κατασκευαστές οχηµάτων για λόγους κόστους,
      ασφαλείας και για νοµικούς λόγους.
(10) Θα πρέπει να εξαλειφθούν τα τεχνητά εµπόδια στη λειτουργία της εσωτερικής αγοράς, χωρίς
      να περιορίζεται η δυνατότητα των κρατών µελών και της Κοινότητας να εφαρµόζουν
      διάφορες πολιτικές χρέωσης οδικών τελών για όλους τους τύπους οχηµάτων σε τοπικό,
      εθνικό ή διεθνές επίπεδο. Ο εξοπλισµός που εγκαθίσταται στα οχήµατα θα πρέπει να
      επιτρέπει την εφαρµογή των εν λόγω πολιτικών χρέωσης οδικών τελών σύµφωνα µε την αρχή
      της απαγορεύσεως των διακρίσεων µεταξύ των πολιτών όλων των κρατών µελών. Συνεπώς,
      η διαλειτουργικότητα των συστηµάτων τηλεδιοδίων σε κοινοτικό επίπεδο πρέπει να
      εξασφαλισθεί το συντοµότερο δυνατόν.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                         L 166/ 129
_______________________________________________________________________________
(11) Οι οδηγοί δικαιούνται να προσδοκούν καλύτερη ποιότητα υπηρεσιών στην οδική υποδοµή,
      ιδιαίτερα όσον αφορά την ασφάλεια, καθώς και σηµαντική µείωση της συµφόρησης στους
      σταθµούς διοδίων, ιδίως κατά τις ηµέρες αιχµής ή σε ορισµένα σηµεία του οδικού δικτύου
      όπου σηµειώνεται ιδιαίτερη συµφόρηση. Ο ορισµός της ηλεκτρονικής ευρωπαϊκής υπηρεσίας
      τηλεδιοδίων πρέπει να ανταποκριθεί στις προσδοκίες αυτές. Επιπλέον, θα πρέπει να ληφθεί
      υπόψη ότι οι προβλεπόµενες τεχνολογίες και τα προβλεπόµενα εξαρτήµατα θα πρέπει να
      µπορούν να συνδυάζονται, στο µέτρο του τεχνικώς εφικτού, και µε άλλα εξαρτήµατα του
      οχήµατος, π.χ. µε τον ηλεκτρονικό ταχογράφο και τα συστήµατα συναγερµού. Σε
      µεταγενέστερο στάδιο, δεν θα πρέπει να αποκλειστεί το ενδεχόµενο διατροπικών
      συστηµάτων.
(12) Η δυνατότητα πρόσβασης και σε άλλες, µελλοντικές εφαρµογές, πέραν της είσπραξης
      διοδίων, θα πρέπει να διασφαλίζεται µε την εγκατάσταση του κατάλληλου εξοπλισµού.
(13) Η ηλεκτρονική ευρωπαϊκή υπηρεσία τηλεδιοδίων θα πρέπει να διασφαλίζει τη
      διαλειτουργικότητα σε τεχνικό, συµβατικό και διαδικαστικό επίπεδο καλύπτοντας:
      (α)   µια ενιαία σύµβαση µεταξύ των πελατών και των φορέων εκµετάλλευσης που παρέχουν
            την υπηρεσία, η οποία συνάδει προς συµβατική σειρά κανόνων που επιτρέπουν σε
            όλους τους φορείς εκµετάλλευσης ή/και εκδότες να παρέχουν την υπηρεσία, και η
            οποία παρέχει πρόσβαση σε όλο το δίκτυο,
      (β)   σειρά τεχνικών προτύπων και απαιτήσεων που επιτρέπουν στη βιοµηχανία να παρέχει
            τον εξοπλισµό που απαιτείται για την παροχή της υπηρεσίας.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                          L 166/ 130
_______________________________________________________________________________
      (14) Η συµβατική διαλειτουργικότητα παρέχει τη δυνατότητα να διευκολύνονται σηµαντικά
           ορισµένοι χρήστες του οδικού δικτύου και να γίνονται σηµαντικές οικονοµίες σε
           διοικητικό επίπεδο για τους επαγγελµατίες χρήστες του οδικού δικτύου.
      (15) Τα συστήµατα τηλεδιοδίων συµβάλλουν σηµαντικά στη µείωση του κινδύνου
           ατυχηµάτων, αυξάνοντας έτσι την ασφάλεια των ταξιδιωτών, στη µείωση των
           συναλλαγών σε χρήµα και στην ελάττωση της συµφόρησης στους σταθµούς διοδίων,
           ιδίως κατά τις ηµέρες αιχµής. Με τα εν λόγω συστήµατα µειώνονται επίσης οι
           αρνητικές περιβαλλοντικές επιπτώσεις της αναµονής και της επανεκκίνησης των
           οχηµάτων και της συµφόρησης, καθώς και οι περιβαλλοντικές επιπτώσεις της
           εγκατάστασης νέων σταθµών διοδίων ή της επέκτασης των υφιστάµενων σταθµών
           διοδίων.
      (16) Η Λευκή Βίβλος της ευρωπαϊκής πολιτικής µεταφορών για το 2010 περιλαµβάνει
           στόχους ασφάλειας και οµαλής ροής της οδικής κυκλοφορίας. Οι διαλειτουργικές
           ευφυείς υπηρεσίες και τα διαλειτουργικά συστήµατα µεταφορών αποτελούν βασικό
           εργαλείο για την επίτευξη των στόχων αυτών.
      (17) Η εισαγωγή συστηµάτων τηλεδιοδίων συνεπάγεται την επεξεργασία δεδοµένων
           προσωπικού χαρακτήρα. Η επεξεργασία αυτή πρέπει να επιτελείται σύµφωνα µε τους
           κοινοτικούς κανόνες, όπως αυτοί καθορίζονται, µεταξύ άλλων, στην οδηγία 95/46/ΕΚ
           του Ευρωπαϊκού Κοινοβουλίου και του Συµβουλίου, της 24ης Οκτωβρίου 1995, για την
           προστασία των φυσικών προσώπων έναντι της επεξεργασίας δεδοµένων προσωπικού
           χαρακτήρα και για την ελεύθερη κυκλοφορία των δεδοµένων αυτών 1 και στην οδηγία
           2002/58/ΕΚ του Ευρωπαϊκού Κοινοβουλίου και του Συµβουλίου, της 12ης Ιουλίου
           2002, σχετικά µε την επεξεργασία των δεδοµένων προσωπικού χαρακτήρα και την
           προστασία της ιδιωτικής ζωής στον τοµέα των ηλεκτρονικών επικοινωνιών 2. Το
           δικαίωµα προστασίας των δεδοµένων προσωπικού χαρακτήρα αναγνωρίζεται ρητά από
           το άρθρο 8 του Χάρτη Θεµελιωδών ∆ικαιωµάτων της Ευρωπαϊκής Ένωσης.
1
      ΕΕ L 281 της 23.11.1995, σ. 31· οδηγία όπως τροποποιήθηκε από τον κανονισµό (ΕΚ) αριθ.
      1882/2003 (ΕΕ L 284 της 31.10.2003, σ. 1).
2
      ΕΕ L 201 της 31.7.2002, σ. 37.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                          L 166/ 131
_______________________________________________________________________________
      (18) Η αυτόµατη χρέωση των τελών σε τραπεζικούς λογαριασµούς ή λογαριασµούς
           πιστωτικών/χρεωστικών καρτών οπουδήποτε, εντός και εκτός Κοινότητας, προϋποθέτει
           την ύπαρξη ενός πλήρως λειτουργικού κοινοτικού χώρου πληρωµών χωρίς διακρίσεις
           κατά τη χρέωση των παρεχόµενων υπηρεσιών.
      (19) Τα συστήµατα ηλεκτρονικής είσπραξης διοδίων που εφαρµόζονται στα κράτη µέλη θα
           πρέπει να πληρούν τα εξής θεµελιώδη κριτήρια: το σύστηµα θα πρέπει να µπορεί να
           ενσωµατώνει εύκολα τις µελλοντικές βελτιώσεις της τεχνολογίας και των συστηµάτων
           χωρίς να είναι αναγκαία η δαπανηρή αντικατάσταση παλαιότερων µοντέλων και
           µεθόδων, το κόστος υιοθέτησής του για τους ιδιώτες και επαγγελµατίες που
           χρησιµοποιούν το οδικό δίκτυο να είναι αµελητέο σε σύγκριση µε το όφελος τόσο για
           τους ίδιους όσο και για το κοινωνικό σύνολο, και η εφαρµογή του σε όλα τα κράτη
           µέλη θα πρέπει να γίνεται χωρίς διακρίσεις µεταξύ των ηµεδαπών χρηστών του οδικού
           δικτύου και των χρηστών που προέρχονται από άλλα κράτη µέλη.
      (20) ∆εδοµένου ότι οι στόχοι της προτεινόµενης οδηγίας, ιδίως η διαλειτουργικότητα των
           συστηµάτων τηλεδιοδίων στην εσωτερική αγορά και η καθιέρωση µιας ευρωπαϊκής
           υπηρεσίας τηλεδιοδίων η οποία θα καλύπτει ολόκληρο το κοινοτικό οδικό δίκτυο στο
           οποίο χρεώνονται τέλη, είναι αδύνατον να επιτευχθούν επαρκώς από τα κράτη µέλη και
           µπορούν, συνεπώς, λόγω της ευρωπαϊκής τους διάστασης, να επιτευχθούν καλύτερα σε
           κοινοτικό επίπεδο, η Κοινότητα µπορεί να λάβει µέτρα, σύµφωνα µε την αρχή της
           επικουρικότητας που διατυπώνεται στο άρθρο 5 της συνθήκης. Σύµφωνα µε την αρχή
           της αναλογικότητας όπως αυτή διατυπώνεται στο εν λόγω άρθρο, η παρούσα οδηγία
           δεν υπερβαίνει τα αναγκαία για την επίτευξη των στόχων αυτών.
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                         L 166/ 132
_______________________________________________________________________________
(21) Θα πρέπει να διασφαλιστεί η συµµετοχή των ενδιαφεροµένων (φορείς εκµετάλλευσης
      υπηρεσιών διοδίων, διαχειριστές υποδοµής, βιοµηχανία ηλεκτρονικών και
      αυτοκινητοβιοµηχανία και χρήστες) στις διαβουλεύσεις της Επιτροπής σχετικά µε τις
      τεχνολογικές και τις συµβατικές παραµέτρους της δηµιουργίας της ευρωπαϊκής υπηρεσίας
      τηλεδιοδίων. Ανάλογα µε την περίπτωση, η Επιτροπή θα πρέπει επίσης να διαβουλεύεται µε
      µη κυβερνητικές οργανώσεις που δραστηριοποιούνται στον τοµέα της προστασίας της
      ιδιωτικής ζωής, της οδικής ασφάλειας και του περιβάλλοντος.
(22) Η δηµιουργία του ευρωπαϊκού συστήµατος τηλεδιοδίων προϋποθέτει τη θέσπιση
      κατευθυντήριων γραµµών τις οποίες θα πρέπει να θεσπίσει η επιτροπή τηλεδιοδίων που
      συστήνεται µε την παρούσα οδηγία.
(23) Η παρούσα οδηγία δεν θίγει την ελευθερία των κρατών µελών να θεσπίζουν κανόνες για την
      επιβολή τελών για τη χρήση της οδικής υποδοµής και τη φορολογία.
(24) Τα µέτρα που είναι αναγκαία για την εφαρµογή της παρούσας οδηγίας θα πρέπει να
      θεσπισθούν σύµφωνα µε την απόφαση 1999/468/ΕΚ του Συµβουλίου, της 28ης Ιουνίου 1999,
      για τον καθορισµό των όρων άσκησης των εκτελεστικών αρµοδιοτήτων που ανατίθενται στην
      Επιτροπή1,
ΕΞΕ∆ΩΣΑΝ ΤΗΝ ΠΑΡΟΥΣΑ Ο∆ΗΓΙΑ:
                                            Άρθρο 1
                                   Στόχος και πεδίο εφαρµογής
1.    Η παρούσα οδηγία καθορίζει τους αναγκαίους όρους για να εξασφαλισθεί η
διαλειτουργικότητα των συστηµάτων οδικών τηλεδιοδίων στην Κοινότητα. Εφαρµόζεται στην
ηλεκτρονική είσπραξη οδικών τελών όλων των ειδών, στο σύνολο του κοινοτικού οδικού δικτύου,
αστικού και υπεραστικού, στους αυτοκινητοδρόµους, στις κύριες και δευτερεύουσες οδούς, καθώς
και σε διάφορα τεχνικά έργα, όπως σήραγγες, γέφυρες ή πορθµεία.
1
      ΕΕ L 184 της 17.7.1999, σ. 23.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                         L 166/ 133
_______________________________________________________________________________
2.    Η παρούσα οδηγία δεν εφαρµόζεται:
α)    στα συστήµατα διοδίων για τα οποία δεν υπάρχουν ηλεκτρονικά µέσα είσπραξης διοδίων·
β)    στα συστήµατα οδικών τηλεδιοδίων για τα οποία δεν απαιτείται εγκατάσταση εσωτερικού
      εξοπλισµού στα οχήµατα·
γ)    σε µικρά, αυστηρώς τοπικά συστήµατα διοδίων για τα οποία οι δαπάνες που απαιτούνται για
      τη συµµόρφωση µε τις απαιτήσεις της παρούσας οδηγίας θα ήταν δυσανάλογες προς τα
      οφέλη.
3.    Για την επίτευξη του στόχου που ορίζεται στην παράγραφο 1, δηµιουργείται ευρωπαϊκή
υπηρεσία τηλεδιοδίων. Η εν λόγω υπηρεσία, η οποία είναι συµπληρωµατική προς τις εθνικές
υπηρεσίες τηλεδιοδίων των κρατών µελών, διασφαλίζει τη διαλειτουργικότητα στο σύνολο της
Κοινότητας για τον χρήστη των συστηµάτων τηλεδιοδίων που είναι ήδη εγκατεστηµένα στα κράτη
µέλη, καθώς και εκείνων που πρόκειται να εγκατασταθούν στο µέλλον, στο πλαίσιο της παρούσας
οδηγίας.
                                            Άρθρο 2
                                      Τεχνολογικές λύσεις
1.    Όλα τα νέα συστήµατα τηλεδιοδίων που τίθενται σε λειτουργία από την 1η Ιανουαρίου 2007
βασίζονται στη χρήση µιας ή περισσοτέρων από τις ακόλουθες τεχνολογίες, για τη διεξαγωγή των
συναλλαγών στα τηλεδιόδια:
α)    δορυφορικός εντοπισµός·
 ---pagebreak--- 30.4.2004          EL Επίσηµη Εφηµερίδα της Ευρωπαϊκής Ένωσης                        L 166/ 134
_______________________________________________________________________________
β)     κινητές επικοινωνίες σύµφωνα µε το πρότυπο GSM - GPRS (στοιχεία αναφοράς: GSM TS
       03.60/23.060)·
γ)     τεχνολογία µικροκυµάτων 5,8 GHz.
2.     Η ευρωπαϊκή υπηρεσία τηλεδιοδίων αρχίζει να λειτουργεί σύµφωνα µε το άρθρο 3
παράγραφος 1. Οι φορείς εκµετάλλευσης θέτουν στη διάθεση των ενδιαφεροµένων χρηστών
εσωτερικό εξοπλισµό για τα οχήµατα, συµβατό µε όλα τα συστήµατα τηλεδιοδίων που λειτουργούν
στα κράτη µέλη που χρησιµοποιούν τις τεχνολογίες που αναφέρονται στην παράγραφο 1 και
κατάλληλο για χρήση σε οχήµατα όλων των τύπων σύµφωνα µε το χρονοδάγραµµα του άρθρου 3
παράγραφος 4. Ο εξοπλισµός αυτός είναι τουλάχιστον διαλειτουργικός και ικανός να επικοινωνεί
µε όλα τα συστήµατα που λειτουργούν στα κράτη µέλη κάνοντας χρήση µίας ή περισσοτέρων από
τις τεχνολογίες που απαριθµούνται στην παράγραφο 1. Οι σχετικές λεπτοµερείς ρυθµίσεις
καθορίζονται από την επιτροπή του άρθρου 5, παράγραφος 1, συµπεριλαµβανοµένων ρυθµίσεων
για την ύπαρξη εξοπλισµού που εγκαθίσταται στο όχηµα ώστε να καλύπτεται η ζήτηση εκ µέρους
των ενδιαφερόµενων χρηστών.
3.     Συνιστάται τα νέα συστήµατα τηλεδιοδίων που θα τεθούν σε λειτουργία µετά την έκδοση της
παρούσας οδηγίας να χρησιµοποιούν τις τεχνολογίες δορυφορικού εντοπισµού και κινητών
επικοινωνιών που απαριθµούνται στην παράγραφο 1. Όσον αφορά την ενδεχόµενη µετάβαση σε
συστήµατα που κάνουν χρήση αυτών των τεχνολογιών από συστήµατα που χρησιµοποιούν άλλες
τεχνολογίες, η Επιτροπή, σε συνεργασία µε την επιτροπή του άρθρου 5, παράγραφος 1, καταρτίζει
έκθεση έως τις 31 ∆εκεµβρίου 2009. Η έκθεση αυτή περιλαµβάνει µελέτη της χρήσης κάθε µίας
από τις τεχνολογίες που αναφέρονται στην παράγραφο 1, καθώς και ανάλυση κόστους/ωφελείας.
Εφόσον χρειάζεται, η έκθεση της Επιτροπής συνοδεύεται από πρόταση προς το Ευρωπαϊκό
Κοινοβούλιο και το Συµβούλιο για στρατηγική µετάβασης.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                         L 166/ 135
_______________________________________________________________________________
4.     Με την επιφύλαξη της παραγράφου 1, ο εσωτερικός εξοπλισµός για τα οχήµατα µπορεί να
είναι κατάλληλος για άλλες τεχνολογίες, υπό την προϋπόθεση ότι αυτό δεν συνεπάγεται πρόσθετη
επιβάρυνση για τους χρήστες ούτε δηµιουργεί διακρίσεις µεταξύ τους. Ο εσωτερικός εξοπλισµός
για τα οχήµατα µπορεί επίσης να συνδέεται, κατά περίπτωση, µε τον ηλεκτρονικό ταχογράφο του
οχήµατος.
5.     Τα κράτη µέλη που έχουν συστήµατα διοδίων λαµβάνουν τα αναγκαία µέτρα για να
αυξήσουν τη χρήση των συστηµάτων τηλεδιοδίων. Καταβάλλουν προσπάθεια για να διασφαλίσουν
ότι , έως την 1η Ιανουαρίου 2007, τουλάχιστον το 50 % της κυκλοφοριακής ροής σε κάθε σταθµό
διοδίων θα µπορεί να χρησιµοποιεί συστήµατα τηλεδιοδίων. Οι λωρίδες που χρησιµοποιούνται για
την ηλεκτρονική είσπραξη διοδίων µπορούν να χρησιµοποιούνται και για την είσπραξη διοδίων µε
άλλα µέσα, µε τη δέουσα προσοχή σε θέµατα ασφαλείας.
6.     Οι εργασίες διαλειτουργικότητας για τις υφιστάµενες τεχνολογίες διοδίων που
πραγµατοποιούνται σε συνδυασµό µε την ευρωπαϊκή υπηρεσία τηλεδιοδίων εξασφαλίζουν την
πλήρη συµβατότητα και δυνατότητα διεπαφής των τεχνολογιών αυτών µε τις τεχνολογίες της
παραγράφου 1 και τον εξοπλισµό τους.
7.     Τα κράτη µέλη µεριµνούν ώστε η επεξεργασία των δεδοµένων προσωπικού χαρακτήρα που
είναι αναγκαία για τη λειτουργία της ευρωπαϊκής υπηρεσίας τηλεδιοδίων να διεξάγεται σύµφωνα
µε τους κοινοτικούς κανόνες σε θέµατα προστασίας των ελευθεριών και των θεµελιωδών
δικαιωµάτων των ατόµων, συµπεριλαµβανοµένης της προστασίας της ιδιωτικής τους ζωής και,
ειδικότερα, ώστε να τηρούνται οι διατάξεις των οδηγιών 95/46/ΕΚ και 2002/58/ΕΚ.
 ---pagebreak--- 30.4.2004       EL Επίσηµη Εφηµερίδα της Ευρωπαϊκής Ένωσης                          L 166/ 136
_______________________________________________________________________________
                                           Άρθρο 3
                        ∆ηµιουργία ευρωπαϊκής υπηρεσίας τηλεδιοδίων
1.    ∆ηµιουργείται «ευρωπαϊκή υπηρεσία τηλεδιοδίων» για το σύνολο του οδικού δικτύου της
Κοινότητας στο οποίο εισπράττονται ηλεκτρονικώς διόδια ή τέλη χρήσης του οδικού δικτύου. Η εν
λόγω υπηρεσία καθορίζεται από σύνολο συµβατικών κανόνων που επιτρέπει σε όλους τους φορείς
εκµετάλλευσης ή/και εκδότες να παρέχουν την υπηρεσία, από σειρά τεχνικών προτύπων και
απαιτήσεων, και από µια ενιαία σύµβαση συνδροµής µεταξύ των πελατών και των φορέων
εκµετάλλευσης ή/και εκδοτών που παρέχουν την υπηρεσία. Η σύµβαση αυτή παρέχει πρόσβαση
στην υπηρεσία σε ολόκληρο το εν λόγω δίκτυο, οι δε συνδροµές διατίθενται από τον φορέα
εκµετάλλευσης οποιουδήποτε µέρους του δικτύου ή/και τον εκδότη.
2.    Η ευρωπαϊκή υπηρεσία τηλεδιοδίων είναι ανεξάρτητη από τις θεµελιώδεις αποφάσεις που
λαµβάνουν τα κράτη µέλη όσον αφορά την είσπραξη διοδίων για συγκεκριµένους τύπους
οχηµάτων, από το επίπεδο των τελών και από τον σκοπό για τον οποίον επιβάλλονται τα τέλη αυτά.
Αφορά µόνον τον τρόπο είσπραξης των διοδίων ή των τελών. Η υπηρεσία επιτρέπει τη σύναψη
συµβάσεων ανεξάρτητα από τον τόπο όπου έχει εκδοθεί η άδεια κυκλοφορίας του οχήµατος, την
ιθαγένεια των συµβαλλοµένων, και τη ζώνη ή το σηµείο του οδικού δικτύου για το οποίο
καταβάλλονται διόδια.
3.    Το σύστηµα επιτρέπει την ανάπτυξη της διατροπικότητας χωρίς να συνεπάγεται
µειονεκτήµατα για άλλα µέσα µεταφορών.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                         L 166/ 137
_______________________________________________________________________________
4.    Τα κράτη µέλη που έχουν εθνικά συστήµατα ηλεκτρονικής είσπραξης διοδίων, µεριµνούν
ώστε οι φορείς εκµετάλλευσης ή/και οι εκδότες να παρέχουν στους πελάτες τους την ευρωπαϊκή
υπηρεσία τηλεδιοδίων σύµφωνα µε το ακόλουθο χρονοδιάγραµµα :
α)    για όλα τα οχήµατα άνω των 3,5 τόνων και για όλα τα οχήµατα που επιτρέπεται να
      µεταφέρουν περισσότερους από εννέα επιβάτες (οδηγός + 8), το αργότερο τρία έτη µετά τη
      λήψη των αποφάσεων σχετικά µε τον ορισµό της ευρωπαϊκής υπηρεσίας τηλεδιοδίων, όπως
      προβλέπεται από το άρθρο 4, παράγραφος 4·
β)    για όλους τους άλλους τύπους οχηµάτων, το αργότερο πέντε έτη µετά τη λήψη των
      αποφάσεων σχετικά µε τον ορισµό της ευρωπαϊκής υπηρεσίας τηλεδιοδίων, όπως
      προβλέπεται από το άρθρο 4, παράγραφος 4.
                                           Άρθρο 4
                     Χαρακτηριστικά της ευρωπαϊκής υπηρεσίας τηλεδιοδίων
1.    Η ευρωπαϊκή υπηρεσία τηλεδιοδίων βασίζεται στα στοιχεία που απαριθµούνται στο
Παράρτηµα της παρούσας οδηγίας.
2.    Εφόσον χρειάζεται, το εν λόγω παράρτηµα µπορεί να τροποποιείται για τεχνικούς λόγους µε
τη διαδικασία του άρθρου 5 παράγραφος 2.
3.    Η ευρωπαϊκή υπηρεσία τηλεδιοδίων εφαρµόζει τις τεχνολογικές λύσεις του άρθρου 2,
χρησιµοποιώντας προδιαγραφές στις οποίες το κοινό έχει πρόσβαση.
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                         L 166/ 138
_______________________________________________________________________________
4.    Οι αποφάσεις που σχετίζονται µε τον ορισµό της ευρωπαϊκής υπηρεσίας τηλεδιοδίων
λαµβάνονται από την Επιτροπή µε τη διαδικασία του άρθρου 5, παράγραφος 2, έως την 1η Ιουλίου
2006. Οι αποφάσεις αυτές λαµβάνονται µόνον εφόσον κρίνεται, βάσει κατάλληλων µελετών, ότι
πληρούνται όλοι οι όροι που επιτρέπουν να υπάρχει διαλειτουργικότητα από όλες τις απόψεις,
µεταξύ άλλων από τεχνική, νοµική και εµπορική άποψη.
5.    Εάν οι αποφάσεις που αναφέρονται στην παράγραφο 4 δεν έχουν ληφθεί έως την 1η Ιουλίου
2006, η Επιτροπή ορίζει, µε τη διαδικασία του άρθρου 5 παράγραφος 2, νέα προθεσµία για τη λήψη
των αποφάσεων αυτών.
6.    Οι τεχνικές αποφάσεις που σχετίζονται µε την υλοποίηση της ευρωπαϊκής υπηρεσίας
τηλεδιοδίων λαµβάνονται από την Επιτροπή µε τη διαδικασία του άρθρου 5 παράγραφος 2.
7.    Η Επιτροπή ζητά από τους αρµόδιους οργανισµούς τυποποίησης και ειδικότερα την CEN,
σύµφωνα µε τη διαδικασία που ορίζεται στην οδηγία 98/34/ΕΚ του Ευρωπαϊκού Κοινοβουλίου και
του Συµβουλίου, της 22ας Ιουνίου 1998, για την καθιέρωση µιας διαδικασίας πληροφόρησης στον
τοµέα των τεχνικών προτύπων και κανονισµών 1, να καταβάλουν ταχύτατα κάθε αναγκαία
προσπάθεια προκειµένου να προσαρµόσουν τα πρότυπα που θα εφαρµοστούν στα συστήµατα
τηλεδιοδίων ως προς τις τεχνολογίες του άρθρου 2 παράγραφος 1.
8.    Ο εξοπλισµός για την ευρωπαϊκή υπηρεσία τηλεδιοδίων συνάδει ειδικότερα µε τις απαιτήσεις
των οδηγιών 1999/5/EΚ του Ευρωπαϊκού Κοινοβουλίου και του Συµβουλίου, της 9ης Μαρτίου
1999, σχετικά µε τον ραδιοεξοπλισµό και τον τηλεπικοινωνιακό τερµατικό εξοπλισµό και την
αµοιβαία αναγνώριση της πιστότητας των εξοπλισµών αυτών 2 και 89/336/EΚ του Συµβουλίου, της
3ης Μαΐου 1989, για την προσέγγιση των νοµοθεσιών των κρατών µελών σχετικά µε την
ηλεκτροµαγνητική συµβατότητα 3.
1
      ΕΕ L 204 της 21.7.1998, σ. 37· οδηγία όπως τροποποιήθηκε τελευταία από την πράξη
      προσχωρήσεως 2003.
2
      ΕΕ L 91 της 7.4.1999, σ. 10· οδηγία όπως τροποποιήθηκε µε τον κανονισµό (ΕΚ) αριθ.
      1882/2003.
3
      ΕΕ L 139 της 23.5.1989, σ. 19· οδηγία όπως τροποποιήθηκε τελευταία από την οδηγία
      93/68/ΕΟΚ (ΕΕ L 220 της 30.8.1993, σ. 1).
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                           L 166/ 139
_______________________________________________________________________________
                                             Άρθρο 5
                                      ∆ιαδικασία επιτροπής
1.    Η Επιτροπή επικουρείται από επιτροπή τηλεδιοδίων, εφεξής καλούµενη «επιτροπή».
2.    Στις περιπτώσεις που γίνεται µνεία της παρούσας παραγράφου, εφαρµόζονται τα άρθρα 5 και
7 της απόφασης 1999/468/ΕΚ, λαµβανοµένων υπόψη των διατάξεων του άρθρου 8 της ίδιας
απόφασης .
Η περίοδος του άρθρου 5 παράγραφος 6 της απόφασης 1999/468/ΕΚ είναι τρίµηνη.
3.    Η επιτροπή θεσπίζει τον εσωτερικό της κανονισµό.
                                             Άρθρο 6
                                            Εφαρµογή
Τα κράτη µέλη θέτουν σε ισχύ τις αναγκαίες νοµοθετικές, κανονιστικές και διοικητικές διατάξεις
για να συµµορφωθούν µε την παρούσα οδηγία πριν από τις ……… *. ∆ιαβιβάζουν αµέσως στην
Επιτροπή το κείµενο των διατάξεων αυτών, καθώς και πίνακα αντιστοιχίας µεταξύ των διατάξεων
αυτών και των διατάξεων της παρούσας οδηγίας.
Όταν τα κράτη µέλη θεσπίζουν τις ανωτέρω διατάξεις, αυτές περιέχουν αναφορά στην παρούσα
οδηγία ή συνοδεύονται από την αναφορά αυτή κατά την επίσηµη έκδοσή τους. Τα κράτη µέλη
αποφασίζουν για τον τρόπο της εν λόγω αναφοράς.
*
      18 µήνες µετά την έναρξη ισχύος της οδηγίας.
 ---pagebreak--- 30.4.2004       EL Επίσηµη Εφηµερίδα της Ευρωπαϊκής Ένωσης                         L 166/ 140
_______________________________________________________________________________
                                           Άρθρο 7
                                        Έναρξη ισχύος
Η παρούσα οδηγία τίθεται σε ισχύ την εικοστή ηµέρα από τη δηµοσίευσή της στην Επίσηµη
Εφηµερίδα της Ευρωπαϊκής Ένωσης.
                                           Άρθρο 8
                                          Αποδέκτες
Η παρούσα οδηγία απευθύνεται στα κράτη µέλη.
Στρασβούργο, 29 Απριλίου 2004.
       Για το Ευρωπαϊκό Κοινοβούλιο                       Για το Συµβούλιο
                Ο Πρόεδρος                                  Ο Πρόεδρος
                  P. COX                                  M. Mc DOWELL
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                          L 166/ 141
_______________________________________________________________________________
                                                                                ΠΑΡΑΡΤΗΜΑ
Στοιχεία που απαιτούνται για τον ορισµό και την υλοποίηση της ευρωπαϊκής υπηρεσίας
τηλεδιοδίων
Τα ζητήµατα που απαριθµούνται παρακάτω είναι ουσιαστικά για τον ορισµό και την υλοποίηση της
ευρωπαϊκής υπηρεσίας τηλεδιοδίων, η οποία θεσπίζεται βάσει της οδηγίας. Τα ζητήµατα αυτά
διακρίνονται σε τεχνικά, διαδικαστικά και νοµικά.
Τεχνικά ζητήµατα :
(α)   λειτουργικές διαδικασίες της υπηρεσίας : συνδροµές, οδηγίες χρήσης, εγκατάσταση και
      τοποθέτηση του σχετικού εξοπλισµού στα οχήµατα, συναλλαγές στους σταθµούς διοδίων ή
      στο πλαίσιο συνεχούς χρέωσης, διαδικασίες ανάκτησης των δεδοµένων των σχετικών µε τις
      συναλλαγές σε περίπτωση βλάβης ή δυσλειτουργίας του εξοπλισµού, συστήµατα ελέγχου,
      τιµολόγηση και είσπραξη των οφειλόµενων ποσών, εξυπηρέτηση µετά την πώληση,
      συνδροµή στους πελάτες, καθορισµός του επιπέδου εξυπηρέτησης που παρέχεται στους
      πελάτες· κατά τη θέσπιση αυτών των λειτουργικών διαδικασιών, λαµβάνονται υπόψη οι
      διαδικασίες που υπάρχουν στα κράτη µέλη,
(β)   λειτουργικές προδιαγραφές της υπηρεσίας : περιγραφή των λειτουργιών του εσωτερικού
      εξοπλισµού για τα οχήµατα και του εξοπλισµού εδάφους,
(γ)   τεχνικές προδιαγραφές του εξοπλισµού εδάφους και του εξοπλισµού που εγκαθίσταται στα
      οχήµατα υποστηρικτικές της υπηρεσίας, καθώς και πρότυπα, διαδικασίες πιστοποίησης και
      περιορισµοί που πρέπει να τηρούνται,
 ---pagebreak--- 30.4.2004        EL Επίσηµη Εφηµερίδα της Ευρωπαϊκής Ένωσης                          L 166/ 142
_______________________________________________________________________________
      (δ)  δροµολόγηση και παρακολούθηση των εργασιών στις οποίες συµµετέχουν αρµόδιοι
           οργανισµοί τυποποίησης, και ενδεχόµενα τεχνικά συµπληρώµατα σε σχέση µε τα
           χρησιµοποιούµενα πρότυπα ή προκαταρκτικά πρότυπα, προκειµένου να εξασφαλισθεί η
           διαλειτουργικότητα,
      (ε)  προδιαγραφές εγκατάστασης του εσωτερικού εξοπλισµού για τα οχήµατα,
      (στ) µοντέλα συναλλαγών : ακριβής προσδιορισµός των αλγορίθµων συναλλαγών ανάλογα
           µε τους διάφορους τύπους διοδίων (διόδια σε σταθερό σηµείο ή συνεχής χρέωση),
           ορισµός των δεδοµένων που ανταλλάσσονται µεταξύ εξοπλισµού επί των οχηµάτων και
           εξοπλισµού εδάφους, και των µορφοτύπων τους,
      (ζ)  ρυθµίσεις για την ύπαρξη εξοπλισµού που εγκαθίσταται στα οχήµατα ώστε να
           καλύπτεται η ζήτηση εκ µέρους όλων των ενδιαφερόµενων χρηστών,
      ∆ιαδικαστικά ζητήµατα :
      (η)  διαδικασίες ελέγχου των τεχνικών επιδόσεων του εξοπλισµού ο οποίος είναι
           εγκατεστηµένος στα οχήµατα, του παρόδιου εξοπλισµού, καθώς και του τρόπου
           εγκατάστασης του εξοπλισµού στα οχήµατα,
      (θ)  παράµετροι ταξινόµησης των οχηµάτων : επικύρωση ενός κοινοτικού καταλόγου
           τεχνικών παραµέτρων, από τις οποίες κάθε κράτος µέλος θα επιλέγει τις παραµέτρους
           που επιθυµεί να χρησιµοποιήσει για την πολιτική του όσον αφορά τη χρέωση. Οι
           παράµετροι αυτές αφορούν τα χαρακτηριστικά κατασκευής και κινητήρα των οχηµάτων
           και τα περιβαλλοντικά χαρακτηριστικά τους. Ο καθορισµός τάξεων οχηµάτων βάσει
           αυτών των παραµέτρων αποτελεί αρµοδιότητα των κρατών µελών,
 ---pagebreak--- 30.4.2004         EL Επίσηµη Εφηµερίδα της Ευρωπαϊκής Ένωσης                        L 166/ 143
_______________________________________________________________________________
(ι)   εφαρµογή των διαδικασιών αντιµετώπισης ειδικών περιπτώσεων, όπως οι δυσλειτουργίες
      πάσης φύσεως. Αυτό αφορά ιδίως περιπτώσεις όπου ο ενδιαφερόµενος φορέας
      εκµετάλλευσης οδικών διοδίων και ο πελάτης δεν προέρχονται από την ίδια χώρα,
Νοµικά ζητήµατα :
(ια) επικύρωση των τεχνικών λύσεων που επιλέγονται όσον αφορά τους κοινοτικούς κανόνες
      προστασίας των ελευθεριών και των θεµελιωδών δικαιωµάτων των ατόµων,
      συµπεριλαµβανοµένης της προστασίας της ιδιωτικής τους ζωής. Ειδικότερα πρέπει να
      διασφαλιστεί η συµµόρφωση µε τις οδηγίες 95/46/ΕΚ και 2002/58/ΕΚ,
(ιβ) θέσπιση αµερόληπτων κοινών κανόνων και στοιχειωδών απαιτήσεων που θα πρέπει να
      τηρούν οι ενδιαφερόµενοι φορείς παροχής υπηρεσιών κατά την παροχή της υπηρεσίας,
(ιγ) αξιολόγηση της δυνατότητας εναρµόνισης των εκτελεστικών κανόνων που αφορούν τα οδικά
      τηλεδιόδια,
(ιδ) µνηµόνιο συµφωνίας µεταξύ των φορέων εκµετάλλευσης των οδικών διοδίων που επιτρέπει
      την εφαρµογή της ευρωπαϊκής υπηρεσίας τηλεδιοδίων, όπου περιλαµβάνονται και
      διαδικασίες επίλυσης διαφορών.
                                     _________________


title: Οδηγία 2006/8/ΕΚ της Επιτροπής, της  23ης Ιανουαρίου 2006 , για την τροποποίηση, με σκοπό την προσαρμογή τους στην τεχνική πρόοδο, των παραρτημάτων ΙΙ, ΙΙΙ και V της οδηγίας 1999/45/ΕΚ του Ευρωπαϊκού Κοινοβουλίου και του Συμβουλίου για την προσέγγιση των νομοθετικών, κανονιστικών και διοικητικών διατάξεων των κρατών μελών που αφορούν την ταξινόμηση, συσκευασία και επισήμανση των επικίνδυνων παρασκευασμάτων   (Κείμενο που παρουσιάζει ενδιαφέρον για τον ΕΟΧ)

text:
               24.1.2006

               EL

               Επίσημη Εφημερίδα της Ευρωπαϊκής Ένωσης

               L 19/12

         ΟΔΗΓΊΑ 2006/8/ΕΚ ΤΗΣ ΕΠΙΤΡΟΠΉΣ
   της 23ης Ιανουαρίου 2006
   για την τροποποίηση, με σκοπό την προσαρμογή τους στην τεχνική πρόοδο, των παραρτημάτων ΙΙ, ΙΙΙ και V της οδηγίας 1999/45/ΕΚ του Ευρωπαϊκού Κοινοβουλίου και του Συμβουλίου για την προσέγγιση των νομοθετικών, κανονιστικών και διοικητικών διατάξεων των κρατών μελών που αφορούν την ταξινόμηση, συσκευασία και επισήμανση των επικίνδυνων παρασκευασμάτων
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 1999/45/ΕΚ του Ευρωπαϊκού Κοινοβουλίου και του Συμβουλίου, της 31ης Μαΐου 1999, για την προσέγγιση των νομοθετικών, κανονιστικών και διοικητικών διατάξεων των κρατών μελών που αφορούν την ταξινόμηση, συσκευασία και επισήμανση των επικίνδυνων παρασκευασμάτων (1), και ιδίως το πρώτο εδάφιο του άρθρου 20,
   Εκτιμώντας τα ακόλουθα:

               (1)

               Τα παρασκευάσματα που αποτελούνται από περισσότερες της μιας ουσίες που ταξινομούνται ως καρκινογόνες, μεταλλαξιγόνες ή/και τοξικές για την αναπαραγωγή στο παράρτημα Ι της οδηγίας 67/548/ΕΟΚ του Συμβουλίου, της 27ης Ιουνίου 1967, περί προσεγγίσεως των νομοθετικών, κανονιστικών και διοικητικών διατάξεων που αφορούν στην ταξινόμηση, συσκευασία και επισήμανση των επικινδύνων ουσιών (2) πρέπει επί του παρόντος να φέρουν επισήμανση με φράσεις κινδύνου (φράσεις R) που θα επισημαίνουν την ταξινόμησή τους τόσο στην κατηγορία 1 ή 2 όσο και στην κατηγορία 3. Ωστόσο, η αναγραφή και των δύο φράσεων R μπορεί να προκαλέσει σύγχυση. Συνεπώς, η ταξινόμηση και η επισήμανση των παρασκευασμάτων πρέπει να γίνεται στην υψηλότερη κατηγορία.

               (2)

               Για ουσίες λίαν τοξικές για το υδάτινο περιβάλλον (ταξινομημένες ως Ν) και στις οποίες αποδίδονται οι φράσεις R50 ή R50/53, εφαρμόζονται επί του παρόντος τα ειδικά όρια συγκέντρωσης που παρατίθενται στο παράρτημα Ι της οδηγίας 67/548/ΕΟΚ προκειμένου να αποφεύγεται υποτίμηση του κινδύνου. Το μέτρο αυτό δημιουργεί στρεβλώσεις μεταξύ των παρασκευασμάτων που περιέχουν ουσίες αναφερόμενες στο παράρτημα Ι της οδηγίας 67/548/ΕΟΚ, για τις οποίες ισχύουν ειδικά όρια συγκέντρωσης, και των παρασκευασμάτων με ουσίες που δεν έχουν ακόμη περιληφθεί στο παράρτημα Ι αλλά ταξινομούνται και επισημαίνονται προσωρινά σύμφωνα με το άρθρο 6 της οδηγίας 67/548/ΕΟΚ χωρίς ειδικά όρια συγκέντρωσης. Κατά συνέπεια, είναι απαραίτητο να εξασφαλιστεί ότι τα ειδικά όρια συγκέντρωσης εφαρμόζονται με τον ίδιο τρόπο σε όλα τα παρασκευάσματα που περιέχουν ουσίες λίαν τοξικές για το υδάτινο περιβάλλον.

               (3)

               Στις 6 Αυγούστου 2001 η Επιτροπή εξέδωσε την οδηγία 2001/59/ΕΚ (3) σχετικά με την προσαρμογή στην τεχνική πρόοδο της οδηγίας 67/548/ΕΟΚ. Η οδηγία 2001/59/ΕΚ αναθεώρησε τα κριτήρια του παραρτήματος VI της οδηγίας 67/548/ΕΟΚ για την ταξινόμηση και την επισήμανση των ουσιών που καταστρέφουν το όζον. Το αναθεωρημένο παράρτημα ΙΙΙ προβλέπει μόνο ότι πλέον θα αποδίδεται και το σύμβολο Ν πέραν της φράσης R59.

               (4)

               Η ορολογία που χρησιμοποιείται για την περιγραφή των απαιτήσεων συσκευασίας και επισήμανσης στο παράρτημα V της οδηγίας 1999/45/ΕΚ οδήγησε σε προβληματισμό λόγω της έλλειψης συνοχής. Κρίνεται συνεπώς κατάλληλο να τροποποιηθεί η διατύπωση του παραρτήματος V της οδηγίας 1999/45/ΕΚ προκειμένου να γίνει ακριβέστερη.

               (5)

               Ως εκ τούτου, τα παραρτήματα ΙΙ, ΙΙΙ και V της οδηγίας 1999/45/ΕΚ πρέπει να τροποποιηθούν αναλόγως.

               (6)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο των οδηγιών σχετικά με την άρση των τεχνικών εμποδίων στο εμπόριο επικίνδυνων ουσιών και παρασκευασμάτων, η οποία συστάθηκε με το άρθρο 20 της οδηγίας 1999/45/ΕΚ,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τα παραρτήματα ΙΙ, III και V της οδηγίας 1999/45/ΕΚ τροποποιούνται σύμφωνα με το παράρτημα της παρούσας οδηγίας.
   Άρθρο 2
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία έως την 1η Μαρτίου 2007 το αργότερο. Κοινοποιούν αμέσως στην Επιτροπή το κείμενο των εν λόγω διατάξεων καθώς και έναν πίνακα αντιστοιχίας μεταξύ των εν λόγω διατάξεων και των διατάξεων της παρούσας οδηγίας.
   Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη κοινοποιούν στην Επιτροπή το κείμενο των κυρίων διατάξεων εσωτερικού δικαίου που εκδίδουν στον τομέα που καλύπτεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 23 Ιανουαρίου 2006.

            Για την Επιτροπή

         Günter VERHEUGEN

            Αντιπρόεδρος

      (1)  ΕΕ L 200 της 30.7.1999, σ. 1· οδηγία όπως τροποποιήθηκε τελευταία από την οδηγία 2004/66/ΕΚ του Συμβουλίου (ΕΕ L 168 της 1.5.2004, σ. 35).

      (2)  ΕΕ 196 της 16.8.1967, σ. 1· οδηγία όπως τροποποιήθηκε τελευταία από την οδηγία 2004/73/ΕΚ της Επιτροπής (ΕΕ L 152 της 30.4.2004, σ. 1).

      (3)  ΕΕ L 225 της 21.8.2001, σ. 1.

      ΠΑΡΑΡΤΗΜΑ
      Η οδηγία 1999/45/ΕΚ τροποποιείται ως εξής:

                  1)

                  Το παράρτημα ΙΙ τροποποιείται ως εξής:

                              α)

                              Ο πίνακας VI αντικαθίσταται από τον ακόλουθο πίνακα:
                              «Πίνακας VI

                                          Ταξινόμηση της ουσίας

                                          Ταξινόμηση του παρασκευάσματος

                                          Κατηγορίες 1 και 2

                                          Κατηγορία 3

                                          Καρκινογόνες ουσίες της κατηγορίας 1 ή 2 με R45 ή R49

                                          Συγκέντρωση ≥ 0,1 %
                                          καρκινογόνο
                                          R45, R49 υποχρεωτικές κατά περίπτωση

                                          Καρκινογόνες ουσίες της κατηγορίας 3 με R40

                                          Συγκέντρωση ≥ 1 %
                                          καρκινογόνο
                                          R40 υποχρεωτική [εκτός εάν έχει ήδη αποδοθεί η R45
                                              (1)]

                                          Μεταλλαξιγόνες ουσίες της κατηγορίας 1 ή 2 με R46

                                          Συγκέντρωση ≥ 0,1 %
                                          μεταλλαξιγόνο
                                          R46 υποχρεωτική

                                          Μεταλλαξιγόνες ουσίες της κατηγορίας 3 με R68

                                          Συγκέντρωση ≥ 1 %
                                          μεταλλαξιγόνο
                                          R68 υποχρεωτική (εκτός εάν έχει ήδη αποδοθεί η R46)

                                          “Τοξικές για την αναπαραγωγή” ουσίες της κατηγορίας 1 ή 2 με R60 (γονιμότητα)

                                          Συγκέντρωση ≥ 0,5 %
                                          τοξικό για την αναπαραγωγή (γονιμότητα)
                                          R60 υποχρεωτική

                                          “Τοξικές για την αναπαραγωγή” ουσίες της κατηγορίας 3 με R62 (γονιμότητα)

                                          Συγκέντρωση ≥ 5 %
                                          τοξικό για την αναπαραγωγή (γονιμότητα)
                                          R62 υποχρεωτική (εκτός εάν έχει ήδη αποδοθεί η R60)

                                          “Τοξικές για την αναπαραγωγή” ουσίες της κατηγορίας 1 ή 2 με R61 (ανάπτυξη)

                                          Συγκέντρωση ≥ 0,5 %
                                          τοξικό για την αναπαραγωγή (ανάπτυξη)
                                          R61 υποχρεωτική

                                          “Τοξικές για την αναπαραγωγή” ουσίες της κατηγορίας 3 με R63 (ανάπτυξη)

                                          Συγκέντρωση ≥ 5 %
                                          τοξικό για την αναπαραγωγή (ανάπτυξη)
                                          R63 υποχρεωτική (εκτός εάν έχει ήδη αποδοθεί η R61).

                              β)

                              Ο πίνακας VI Α αντικαθίσταται από τον ακόλουθο πίνακα:
                              «Πίνακας VI Α

                                          Ταξινόμηση της ουσίας

                                          Ταξινόμηση του παρασκευάσματος

                                          Κατηγορίες 1 και 2

                                          Κατηγορία 3

                                          Καρκινογόνες ουσίες της κατηγορίας 1 και 2 με R45 ή R49

                                          Συγκέντρωση ≥ 0,1 %
                                          καρκινογόνο
                                          R45, R49 υποχρεωτικές κατά περίπτωση

                                          Καρκινογόνες ουσίες της κατηγορίας 3 με R40

                                          Συγκέντρωση ≥ 1 %
                                          καρκινογόνο
                                          R40 υποχρεωτική [εκτός εάν του έχει ήδη αποδοθεί η R45
                                              (2)]

                                          Μεταλλαξιγόνες ουσίες της κατηγορίας 1 ή 2 με R46

                                          Συγκέντρωση ≥ 0,1 %
                                          μεταλλαξιγόνο
                                          R46 υποχρεωτική

                                          Μεταλλαξιγόνες ουσίες της κατηγορίας 3 με R68

                                          Συγκέντρωση ≥ 1 %
                                          μεταλλαξιγόνο
                                          R68 υποχρεωτική (εκτός εάν του έχει ήδη αποδοθεί η R46)

                                          “Τοξικές για την αναπαραγωγή” ουσίες κατηγορίας 1 ή 2 με R60 (γονιμότητα)

                                          Συγκέντρωση ≥ 0,2 %
                                          τοξικό για την αναπαραγωγή (γονιμότητα)
                                          R60 υποχρεωτική

                                          “Τοξικές για την αναπαραγωγή” ουσίες κατηγορίας 3 με R62 (γονιμότητα)

                                          Συγκέντρωση ≥ 1 %
                                          τοξικό για την αναπαραγωγή (γονιμότητα)
                                          R62 υποχρεωτική (εκτός εάν του έχει ήδη αποδοθεί η R60)

                                          “Τοξικές για την αναπαραγωγή” ουσίες κατηγορίας 1 ή 2 με R61 (ανάπτυξη)

                                          Συγκέντρωση ≥ 0,2 %
                                          τοξικό για την αναπαραγωγή (ανάπτυξη)
                                          R61 υποχρεωτική

                                          “Τοξικές για την αναπαραγωγή” ουσίες κατηγορίας 3 με R63 (ανάπτυξη)

                                          Συγκέντρωση ≥ 1 %
                                          τοξικό για την αναπαραγωγή (ανάπτυξη)
                                          R63 υποχρεωτική (εκτός εάν του έχει ήδη αποδοθεί η R61)

                  2)

                  Το παράρτημα ΙΙΙ τροποποιείται ως εξής:

                              α)

                              Το σημείο 2 του μέρους Α τμήμα β) 1 Ι διαγράφεται.

                              β)

                              Ο πίνακας 1 του μέρους Β αντικαθίσταται από τους ακόλουθους πίνακες:
                              «Πίνακας 1α
                              Οξεία υδατική τοξικότητα και μακροχρόνιες δυσμενείς επιπτώσεις

                                          Ταξινόμηση της ουσίας

                                          Ταξινόμηση του παρασκευάσματος

                                          N, R50-53

                                          N, R51-53

                                          R52-53

                                          N, R50-53

                                          βλέπε πίνακα 1β

                                          βλέπε πίνακα 1β

                                          βλέπε πίνακα 1β

                                          N, R51-53

                                          Cn ≥ 25 %

                                          2,5 % ≤ Cn < 25 %

                                          R52-53

                                          Cn ≥ 25 %

                                    Για τα παρασκευάσματα που περιέχουν μια ουσία ταξινομημένη ως N, R50-53, ισχύουν τα όρια συγκέντρωσης και η επακόλουθη ταξινόμηση που αναφέρονται στον πίνακα 1β.
                              Πίνακας 1β
                              Οξεία υδατική τοξικότητα και μακροχρόνιες δυσμενείς επιπτώσεις ουσιών λίαν τοξικών για το υδατικό περιβάλλον

                                          Τιμή LC50 ή EC50 [“L(E)C50”] ουσίας ταξινομημένης ως N, R50-53 (mg/l)

                                          Ταξινόμηση του παρασκευάσματος

                                          N, R50-53

                                          N, R51-53

                                          R52-53

                                          0,1 < L(E)C50 ≤ 1

                                          Cn ≥ 25 %

                                          2,5 % ≤ Cn < 25 %

                                          0,25 % ≤ Cn < 2,5 %

                                          0,01 < L(E)C50 ≤ 0,1

                                          Cn ≥ 2,5 %

                                          0,25 % ≤ Cn < 2,5 %

                                          0,025 % ≤ Cn < 0,25 %

                                          0,001 < L(E)C50 ≤ 0,01

                                          Cn ≥ 0,25 %

                                          0,025 % ≤ Cn < 0,25 %

                                          0,0025 % ≤ Cn < 0,025 %

                                          0,0001 < L(E)C50 ≤ 0,001

                                          Cn ≥ 0,025 %

                                          0,0025 % ≤ Cn < 0,025 %

                                          0,00025 % ≤ Cn < 0,0025 %

                                          0,00001 < L(E)C50 ≤ 0,0001

                                          Cn ≥ 0,0025 %

                                          0,00025 % ≤ Cn < 0,0025 %

                                          0,000025 % ≤ Cn < 0,00025 %

                                          Για παρασκευάσματα που περιέχουν ουσίες με τιμή LC50 ή EC50 χαμηλότερη του 0,00001 mg/l, τα αντίστοιχα όρια συγκέντρωσης υπολογίζονται αναλόγως (σε διαστήματα του συντελεστή 10).»

                              γ)

                              Ο πίνακας 2 του μέρους Β αντικαθίσταται από τον ακόλουθο πίνακα:
                              «Πίνακας 2
                              Οξεία υδατική τοξικότητα

                                          Τιμή LC50 ή EC50 [“L(E)C50”] ουσίας ταξινομημένης είτε ως N, R50 είτε ως N, R50-53 (mg/l)

                                          Ταξινόμηση του παρασκευάσματος N, R50

                                          0,1 < L(E)C50 ≤ 1

                                          Cn ≥ 25 %

                                          0,01 < L(E)C50 ≤ 0,1

                                          Cn ≥ 2,5 %

                                          0,001 < L(E)C50 ≤ 0,01

                                          Cn ≥ 0,25 %

                                          0,0001 < L(E)C50 ≤ 0,001

                                          Cn ≥ 0,025 %

                                          0,00001 < L(E)C50 ≤ 0,0001

                                          Cn ≥ 0,0025 %

                                          Για παρασκευάσματα που περιέχουν ουσίες με τιμή LC50 ή EC50 χαμηλότερη του 0,00001 mg/l, τα αντίστοιχα όρια συγκέντρωσης υπολογίζονται αναλόγως (σε διαστήματα του συντελεστή 10).»

                              δ)

                              Ο πίνακας 5 του μέρους Β σημείο ΙΙ αντικαθίσταται από τον ακόλουθο πίνακα:
                              «Πίνακας 5
                              Επικίνδυνα για τη στιβάδα του όζοντος

                                          Ταξινόμηση της ουσίας

                                          Ταξινόμηση του παρασκευάσματος N, R59

                                          Ν με R59

                                          Cn ≥ 0,1 %»

                  3)

                  Το παράρτημα V αντικαθίσταται ως εξής:

                     «ΠΑΡΑΡΤΗΜΑ V
                     ΕΙΔΙΚΕΣ ΔΙΑΤΑΞΕΙΣ ΣΧΕΤΙΚΑ ΜΕ ΤΗΝ ΕΠΙΣΗΜΑΝΣΗ ΟΡΙΣΜΕΝΩΝ ΠΑΡΑΣΚΕΥΑΣΜΑΤΩΝ
                     A.   Για παρασκευάσματα που ταξινομούνται ως επικίνδυνα κατά την έννοια των άρθρων 5, 6 και 7
                     1.   Παρασκευάσματα που πωλούνται στο ευρύ κοινό

                                 1.1.

                                 Στην ετικέτα της συσκευασίας που περιέχει παρασκευάσματα αυτού του είδους, εκτός από τις ειδικές φράσεις οδηγιών προφύλαξης, πρέπει να αναγράφονται και οι φράσεις S1, S2, S45 ή S46 σύμφωνα με τα κριτήρια που ορίζονται στο παράρτημα VI της οδηγίας 67/548/ΕΟΚ.

                                 1.2.

                                 Όταν τα παρασκευάσματα είναι ταξινομημένα ως λίαν τοξικά (T+), τοξικά (T) ή διαβρωτικά (C) και η αναγραφή της εν λόγω πληροφορίας πάνω στη συσκευασία είναι πρακτικώς αδύνατη, η συσκευασία που περιέχει τέτοια παρασκευάσματα πρέπει να συνοδεύεται από επακριβείς και κατανοητές από όλους οδηγίες χρήσης στις οποίες να περιλαμβάνονται, όπου αυτό είναι εφαρμόσιμο, και οδηγίες σχετικά με την καταστροφή της κενής συσκευασίας.

                           2.   Παρασκευάσματα που προορίζονται να χρησιμοποιηθούν με ψεκασμό
                     Στην ετικέτα της συσκευασίας που περιέχει παρασκευάσματα αυτού του είδους αναγράφεται υποχρεωτικά η φράση S23 συνοδευόμενη από την S38 ή την S51, σύμφωνα με τα κριτήρια που καθορίζονται στο παράρτημα VI της οδηγίας 67/548/ΕΟΚ.
                     3.   Παρασκευάσματα που περιέχουν ουσία στην οποία αποδίδεται η φράση R33: “Κίνδυνος αθροιστικών επιδράσεων”
                     Όταν ένα παρασκεύασμα περιέχει μία τουλάχιστον ουσία στην οποία αποδίδεται η φράση R33, στην ετικέτα της συσκευασίας του παρασκευάσματος πρέπει να αναγράφεται η εν λόγω φράση, όπως εμφαίνεται στο παράρτημα III της οδηγίας 67/548/ΕΟΚ, εφόσον η ουσία αυτή εμπεριέχεται στο παρασκεύασμα σε συγκέντρωση ίση ή μεγαλύτερη του 1 %, εκτός εάν στο παράρτημα I της οδηγίας 67/548/ΕΟΚ καθορίζονται διαφορετικές τιμές.
                     4.   Παρασκευάσματα που περιέχουν ουσία στην οποία αποδίδεται η φράση R64: “Μπορεί να βλάψει τα βρέφη που τρέφονται με μητρικό γάλα”
                     Όταν ένα παρασκεύασμα περιέχει μία τουλάχιστον ουσία στην οποία αποδίδεται η φράση R64, στην ετικέτα της συσκευασίας του παρασκευάσματος πρέπει να αναγράφεται η εν λόγω φράση, όπως εμφαίνεται στο παράρτημα III της οδηγίας 67/548/ΕΟΚ, εφόσον η ουσία αυτή εμπεριέχεται στο παρασκεύασμα σε συγκέντρωση ίση ή μεγαλύτερη του 1 %, εκτός εάν στο παράρτημα I της οδηγίας 67/548/ΕΟΚ καθορίζονται διαφορετικές τιμές.
                     B.   Για παρασκευάσματα ανεξάρτητως της ταξινόμησής τους κατά την έννοια των άρθρων 5, 6 και 7
                     1.   Παρασκευάσματα που περιέχουν μόλυβδο
                     1.1.   Χρώματα και βερνίκια
                     Η ετικέτα της συσκευασίας των χρωμάτων και βερνικιών, των οποίων η περιεκτικότητα σε μόλυβδο όπως προσδιορίζεται σύμφωνα με το πρότυπο ISO 6503/1984 είναι μεγαλύτερη του 0,15 % (εκφρασμένη σε βάρος μετάλλου) του συνολικού βάρους του παρασκευάσματος, πρέπει να φέρει τις ακόλουθες ενδείξεις:
                     “Περιέχει μόλυβδο. Να μη χρησιμοποιείται σε επιφάνειες που είναι πιθανόν να μασήσουν ή να πιπιλίσουν παιδιά”.
                     Στις συσκευασίες των οποίων το περιεχόμενο είναι μικρότερο από 125 ml πρέπει να αναγράφεται η ακόλουθη ένδειξη:
                     “Προσοχή! Περιέχει μόλυβδο”.
                     2.   Παρασκευάσματα που περιέχουν κυανοακρυλικές ενώσεις
                     2.1.   Συνδετικά (κόλλες)
                     Η ετικέτα της άμεσης συσκευασίας που περιέχει κόλλες με βάση κυανοακρυλική ένωση πρέπει να φέρει τις ακόλουθες ενδείξεις:

                                 “Κυανοακρυλική ένωση.
                                 Κίνδυνος.
                                 Κολλάει στην επιδερμίδα και στα μάτια μέσα σε λίγα δευτερόλεπτα.
                                 Να φυλάσσεται μακριά από παιδιά”.

                           Η συσκευασία πρέπει να συνοδεύεται από τις ενδεδειγμένες οδηγίες προφύλαξης.
                     3.   Παρασκευάσματα που περιέχουν ισοκυανικές ενώσεις
                     Η ετικέτα της συσκευασίας των παρασκευασμάτων που περιέχουν ισοκυανικές ενώσεις (ως μονομερή, ολιγομερή, προπολυμερή κ.λπ. ή ως μείγματα) πρέπει να φέρει τις ακόλουθες ενδείξεις:

                                 “Περιέχει ισοκυανικές ενώσεις.
                                 Βλέπε οδηγίες του κατασκευαστή.”

                           4.   Παρασκευάσματα που περιέχουν εποξειδικές ενώσεις με μέσο μοριακό βάρος ≤ 700
                     Η ετικέτα της συσκευασίας των παρασκευασμάτων που περιέχουν εποξειδικές ενώσεις με μέσο μοριακό βάρος ≤ 700 πρέπει να φέρει τις ακόλουθες ενδείξεις:

                                 “Περιέχει εποξειδικές ενώσεις.
                                 Βλέπε οδηγίες του κατασκευαστή.”

                           5.   Παρασκευάσματα που περιέχουν ενεργό χλώριο και πωλούνται στο ευρύ κοινό
                     Η ετικέτα της συσκευασίας των παρασκευασμάτων που περιέχουν ενεργό χλώριο σε αναλογία μεγαλύτερη του 1 % πρέπει να φέρει τις ακόλουθες ειδικές ενδείξεις:
                     “Προσοχή! Να μην χρησιμοποιείται σε συνδυασμό με άλλα προϊόντα. Μπορεί να ελευθερωθούν επικίνδυνα αέρια (χλώριο)”.
                     6.   Παρασκευάσματα που περιέχουν κάδμιο (κράματα) και προορίζονται να χρησιμοποιηθούν για (ετερογενή και μη) συγκόλληση
                     Η ετικέτα της συσκευασίας των προαναφερόμενων παρασκευασμάτων πρέπει να φέρει με τρόπο ευανάγνωστο και ανεξίτηλο τις ακόλουθες ενδείξεις:

                                 “Προσοχή! Περιέχει κάδμιο.
                                 Κατά τη χρήση αναπτύσσονται επικίνδυνες αναθυμιάσεις.
                                 Βλέπε πληροφορίες που δόθηκαν από τον κατασκευαστή.
                                 Τηρείτε τις οδηγίες ασφαλείας”.

                           7.   Παρασκευάσματα που διατίθενται με τη μορφή αεροζόλ
                     Με την επιφύλαξη των διατάξεων της παρούσας οδηγίας, τα παρασκευάσματα που διατίθενται με τη μορφή αεροζόλ υπόκεινται επίσης στις διατάξεις επισήμανσης σύμφωνα με τα σημεία 2.2 και 2.3 του παραρτήματος της οδηγίας 75/324/ΕΟΚ, όπως τροποποιήθηκε τελευταία από την οδηγία 94/1/ΕΚ.
                     8.   Παρασκευάσματα που περιέχουν ουσίες που δεν έχουν δοκιμαστεί πλήρως
                     Όταν ένα παρασκεύασμα περιέχει τουλάχιστον μία ουσία η οποία φέρει την ένδειξη “Προσοχή — η παρούσα ουσία δεν έχει ακόμη δοκιμαστεί πλήρως”, σύμφωνα με το άρθρο 13 παράγραφος 3 της οδηγίας 67/548/ΕΟΚ, η ετικέτα στη συσκευασία του παρασκευάσματος πρέπει να φέρει την ένδειξη “Προσοχή — το παρασκεύασμα αυτό περιέχει ουσία που δεν έχει δοκιμαστεί ακόμη πλήρως”, εάν η ουσία αυτή περιέχεται σε συγκέντρωση μεγαλύτερη ή ίση του 1 %.
                     9.   Παρασκευάσματα που δεν ταξινομούνται ως ευαισθητοποιητικά, τα οποία εντούτοις περιέχουν μία τουλάχιστον ευαισθητοποιητική ουσία
                     Η ετικέτα στη συσκευασία παρασκευασμάτων που περιέχουν μία τουλάχιστον ουσία ταξινομημένη ως ευαισθητοποιητική, η οποία ανευρίσκεται σε συγκέντρωση ίση ή μεγαλύτερη του 0,1 % ή σε συγκέντρωση ίση ή μεγαλύτερη από το όριο που καθορίζεται σε ειδική για την ουσία σημείωση του παραρτήματος I της οδηγίας 67/548/ΕΟΚ πρέπει να φέρει την ακόλουθη ένδειξη:
                     “Περιέχει (όνομα της ευαισθητοποιητικής ουσίας). Μπορεί να προκαλέσει αλλεργική αντίδραση.”
                     10.   Υγρά παρασκευάσματα που περιέχουν αλογονωμένους υδρογονάνθρακες
                     Για τα υγρά παρασκευάσματα τα οποία δεν δείχνουν σημείο ανάφλεξης ή δείχνουν σημείο ανάφλεξης υψηλότερο των 55 °C και περιέχουν αλογονωμένο υδρογονάνθρακα και, σε ποσοστό άνω του 5 %, εύφλεκτες ή λίαν εύφλεκτες ουσίες, η ετικέτα στη συσκευασία φέρει κατά περίπτωση την ακόλουθη ένδειξη:
                     “Ενδέχεται να καταστεί λίαν εύφλεκτο κατά τη χρήση” ή “Ενδέχεται να καταστεί εύφλεκτο κατά τη χρήση”.
                     11.   Παρασκευάσματα που περιέχουν μια ουσία που χαρακτηρίζεται από τη φράση R67: Οι ατμοί μπορεί να προκαλέσουν υπνηλία και ζάλη
                     Όταν ένα παρασκεύασμα περιέχει μία ή περισσότερες ουσίες στις οποίες αποδίδεται η φράση R67, η ετικέτα του παρασκευάσματος πρέπει να φέρει τη διατύπωση της φράσης αυτής, όπως ορίζεται στο παράρτημα ΙΙΙ της οδηγίας 67/548/ΕΟΚ, όταν η συνολική συγκέντρωση των ουσιών αυτών που περιέχονται στο παρασκεύασμα είναι μεγαλύτερη ή ίση από 15 %, εκτός εάν:

                                 —

                                 το παρασκεύασμα ταξινομείται ήδη με τις φράσεις R20, R23, R26, R68/20, R39/23 ή R39/26,

                                 —

                                 ή το παρασκεύασμα είναι σε συσκευασία που δεν υπερβαίνει τα 125 ml.

                           12.   Κονίες και παρασκευάσματα κονιών
                     Η ετικέτα της συσκευασίας των κονιών και των παρασκευασμάτων κονιών που περιέχουν διαλυτό χρώμιο (VI) σε ποσοστό άνω του 0,0002 % επί του συνολικού βάρους της κονίας σε ξηρά μορφή πρέπει να φέρει την επιγραφή:
                     “Περιέχει χρώμιο (VI). Ενδέχεται να προξενήσει αλλεργική αντίδραση”,
                     εκτός εάν το παρασκεύασμα ταξινομείται και επισημαίνεται ήδη ως ευαισθητοποιητικό με τη φράση R43.
                     Γ.   Για παρασκευάσματα που δεν ταξινομούνται κατά την έννοια των άρθρων 5, 6 και 7 αλλά περιέχουν τουλάχιστον μία επικίνδυνη ουσία
                     1.   Παρασκευάσματα που δεν προορίζονται για το ευρύ κοινό
                     Η ετικέτα της συσκευασίας των παρασκευασμάτων που αναφέρονται στο άρθρο 14 σημείο 2.1 στοιχείο β) πρέπει να φέρει την ακόλουθη ένδειξη:
                     “Δελτίο δεδομένων ασφαλείας παρέχεται στον επαγγελματία χρήστη εφόσον ζητηθεί”.»

         (1)  Στις περιπτώσεις που στο παρασκεύασμα αποδίδονται οι R49 και R40, διατηρούνται και οι δύο φράσεις R, διότι η R40 δεν κάνει διάκριση μεταξύ των οδών έκθεσης ενώ η R49 αποδίδεται μόνο για την οδό εισπνοής.»

         (2)  Στις περιπτώσεις που στο παρασκεύασμα αποδίδονται οι R49 και R40, διατηρούνται και οι δύο φράσεις R, διότι η R40 δεν διαχωρίζει τις οδούς έκθεσης ενώ η R49 αποδίδεται μόνο για την οδό εισπνοής.»


Avis juridique important

|

31974L0561

Οδηγία 74/561/ΕΟΚ του Συμβουλίου της 12ης Νοεμβρίου 1974 περί προσβάσεως στο επάγγελμα του μεταφορέα εμπορευμάτων στον τομέα των εσωτερικών και διεθνών οδικών μεταφορών

Επίσημη Εφημερίδα αριθ. L 308 της 19/11/1974 σ. 0018 - 0022 Φινλανδική ειδική έκδοση: Κεφάλαιο 7 τόμος 1 σ. 0156  Ελληνική ειδική έκδοση: Κεφάλαιο 07 τόμος 1 σ. 0231  Σουηδική ειδική έκδοση: Κεφάλαιο 7 τόμος 1 σ. 0156  Ισπανική ειδική έκδοση: Κεφάλαιο 07 τόμος 2 σ. 0020  Πορτογαλική ειδική έκδοση : Κεφάλαιο 07 τόμος 2 σ. 0020

ΟΔΗΓΙΑ ΤΟΥ ΣΥΜΒΟΥΛΙΟΥ της 12ης Νοεμβρίου 1974 περί προσβάσεως στο επάγγελμα του μεταφορέα εμπορευμάτων στον τομέα των εσωτερικών και διεθνών οδικών μεταφορώνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 75,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι η οργάνωση της αγοράς των μεταφορών είναι ένα από τα αναγκαία στοιχεία για την εφαρμογή της κοινής πολιτικής των μεταφορών που προβλέπεται στη συνθήκη- ότι η λήψη μέτρων που αποβλέπουν στο συντονισμό των όρων για την πρόσβαση στο επάγγελμα του μεταφορέα εμπορευμάτων είναι δυνατό να ευνοήσει την πραγματική άσκηση του δικαιώματος εγκαταστάσεως- ότι προέχει να προβλεφθεί η καθιέρωση κοινών κανόνων για την πρόσβαση στο επάγγελμα του μεταφορέα εμπορευμάτων στον τομέα των εσωτερικών και διεθνών οδικών μεταφορών, για να εξασφαλισθεί άνοδος της επαγγελματικής στάθμης των μεταφορέων, και ότι η άνοδος  αυτή δύναται να συμβάλλει στην εξυγίανση της αγοράς, στη βελτίωση της ποιότητος της παρεχομένης υπηρεσίας προς το συμφέρον των χρησιμοποιούντων τις μεταφορές και της οικονομίας στο σύνολό της, καθώς και σε μεγαλύτερη οδική ασφάλεια- ότι κατά συνέπεια οι κανόνες σχετικά με την πρόσβαση στο επάγγελμα του οδικού μεταφορέα εμπορευμάτων πρέπει να αναφέρονται στην αξιοπιστία, στην οικονομική επιφάνεια και στην επαγγελματική ικανότητα του μεταφορέα- ότι εν τούτοις δεν είναι αναγκαίο να περιληφθούν σε αυτούς τους κοινούς κανόνες ορισμένες κατηγορίες μεταφορών οι οποίες είναι περιορισμένης οικονομικής σημασίας- ότι πρέπει να θεσπισθούν μεταβατικές διατάξεις που να επιτρέπουν στα Κράτη μέλη να προσαρμόσουν την εθνική τους νομοθεσία στους κανόνες της Κοινότητος- ότι η εναρμόνιση των όρων για την εφαρμογή των κοινών κανόνων καθιστά αναγκαία την καθιέρωση διαδικασίας κοινοτικών διαβουλεύσεων για τα εθνικά μέτρα που πρέπει σχετικά να ληφθούν,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Η πρόσβαση στο επάγγελμα του οδικού μεταφορέα εμπορευμάτων διέπεται από τις διατάξεις τις οποίες εκδίδουν τα Κράτη μέλη σύμφωνα με τους κοινούς κανόνες της παρούσας οδηγίας.  2. Κατά την έννοια της παρούσας οδηγίας, ως "επάγγελμα οδικού μεταφορέα εμπορευμάτων" νοείται η δραστηριότης κάθε φυσικού προσώπου ή κάθε επιχειρήσεως που εκτελεί τη μεταφορά εμπορευμάτων για λογαριασμό τρίτων είτε με μεμονωμένο όχημα είτε με συνδυασμό  συζευγμένων οχημάτων.  Κατά την έννοια της παρούσας οδηγίας, ως "επιχείρηση" νοείται κάθε οργάνωση ή ένωση προσώπων με ή χωρίς νομική προσωπικότητα που έχει κερδοσκοπικό σκοπό καθώς και κάθε δημόσιος οργανισμός που έχει δική του νομική προσωπικότητα ή εξαρτάται από αρχή η  οποία έχει νομική προσωπικότητα.   Άρθρο 2  1. Η παρούσα οδηγία δεν εφαρμόζεται στα φυσικά πρόσωπα ή στις επιχειρήσεις οι οποίες ασκούν το επάγγελμα του οδικού μεταφορέα εμπορευμάτων με οχήματα το επιτρεπόμενο ωφέλιμο φορτίο των οποίων δεν υπερβαίνει τους 3,5 τόννους ή το μέγιστο μικτό  βάρος των οποίων δεν υπερβαίνει τους 6 τόννους. Τα Κράτη μέλη δύνανται εν τούτοις να μειώνουν τα ανωτέρω όρια για όλες ή για ορισμένες μόνο κατηγορίες μεταφορών.  2. Τα Κράτη μέλη δύνανται κατόπιν διαβουλεύσεως με την Επιτροπή να εξαιρούν από την εφαρμογή του συνόλου ή μέρους των διατάξεων της παρούσας οδηγίας τα φυσικά πρόσωπα ή τις επιχειρήσεις που εκτελούν αποκλειστικά εθνικές μεταφορές οι οποίες έχουν μικρή  μόνο επίπτωση στην αγορά μεταφορών λόγω:  - της φύσεως των μεταφερομένων εμπορευμάτων, ή - της μικρής διανυομένης αποστάσεως.   Άρθρο 3  1. Τα φυσικά πρόσωπα ή οι επιχειρήσεις οι οποίες επιθυμούν να ασκήσουν το επάγγελμα του οδικού μεταφορέα εμπορευμάτων οφείλουν:  α) να παρέχουν εχέγγυα αξιοπιστίας- β) να διαθέτουν την κατάλληλη οικονομική επιφάνεια- γ) να πληρούν την προϋπόθεση επαγγελματικής ικανότητος.  Αν ο αιτών είναι φυσικό πρόσωπο που δεν πληροί την προϋπόθεση που προβλέπεται στην περίπτωση γ), οι αρμόδιες αρχές δύνανται παρ' όλα αυτά να του επιτρέψουν να ασκήσει το επάγγελμα του μεταφορέα υπό την προϋπόθεση ότι θα υποδείξει στις αρχές αυτές άλλο  πρόσωπο το οποίο πληροί τις προϋποθέσεις που προβλέπονται στις περιπτώσεις α) και γ), και το οποίο διευθύνει πραγματικά και μόνιμα τις δραστηριότητες μεταφοράς της επιχειρήσεως.  Αν ο αιτών είναι επιχείρηση, ένα από τα φυσικά πρόσωπα τα οποία διευθύνουν πραγματικά και μόνιμα τις δραστηριότητες μεταφοράς της επιχειρήσεως πρέπει να πληροί τις προϋποθέσεις που προβλέπονται στις περιπτώσεις α) και γ). Τα Κράτη μέλη δύνανται επίσης  να απαιτούν όπως και άλλα πρόσωπα στην επιχείρηση πληρούν την προϋπόθεση που προβλέπεται στην περίπτωση α).  2. Μέχρι να επιτευχθεί συντονισμός, κάθε Κράτος μέλος καθορίζει τις προϋποθέσεις αξιοπιστίας τις οποίες πρέπει να πληροί ο αιτών και ενδεχομένως τα φυσικά πρόσωπα που αναφέρονται στην παράγραφο 1.  3. Η κατάλληλη οικονομική επιφάνεια συνίσταται στην ύπαρξη των αναγκαίων οικονομικών πόρων, που εξασφαλίζουν την έναρξη της λειτουργίας και την καλή διαχείριση της επιχειρήσεως. Μέχρι να επιτευχθεί συντονισμός, κάθε Κράτος μέλος καθορίζει τις διατάξεις  και τις μεθόδους αποδείξεως που είναι δυνατό να ορισθούν για το σκοπό αυτόν.  4. Η προϋπόθεση επαγγελματικής ικανότητος συνίσταται στην κατοχή γνώσεων στα θέματα που αναφέρονται στον πίνακα του παραρτήματος οι οποίες βεβαιώθηκαν από την αρχή ή το όργανο που ορίσθηκε για το σκοπό αυτόν από κάθε Κράτος μέλος. Οι αναγκαίες γνώσεις  αποκτώνται είτε με την παρακολούθηση κύκλου μαθημάτων είτε με την πρακτική εμπειρία σε επιχείρηση μεταφορών, ή με συνδυασμό και των δύο. Τα Κράτη μέλη δύνανται να εξαιρέσουν από την εφαρμογή αυτών των διατάξεων τους κατόχους ορισμένων διπλωμάτων  ανωτέρας ή επαγγελματικής εκπαιδεύσεως, η κατοχή των οποίων συνεπάγεται άρτια γνώση των αντικειμένων που αναφέρονται στον πίνακα του παραρτήματος.  Η κατοχή πιστοποιητικού που εκδίδεται από την αρχή ή το όργανο που αναφέρεται στο προηγούμενο εδάφιο αποτελεί απόδειξη της επαγγελματικής ικανότητος.   Άρθρο 4  1. Τα Κράτη μέλη καθορίζουν τους όρους βάσει των οποίων, κατά παρέκκλιση από το άρθρο 3 παράγραφος 1, μία επιχείρηση οδικών μεταφορών εμπορευμάτων δύναται να λειτουργήσει προσωρινά, για μια περίοδο ενός έτους το πολύ, η οποία δύναται να  παραταθεί σε ειδικές περιπτώσεις δεόντως αιτιολογημένες για άλλους έξι μήνες κατ' ανώτατο όριο, ήτοι σε περίπτωση θανάτου ή φυσικής ή δικαιοπρακτικής ανικανότητος του φυσικού προσώπου που ασκεί τη δραστηριότητα του μεταφορέα ή του φυσικού προσώπου το  οποίο πληροί τις προϋποθέσεις του άρθρου 3 παράγραφος 1 περιπτώσεις α) και γ).  2. Οι αρμόδιες αρχές των Κρατών μελών δύνανται εν τούτοις, κατ' εξαίρεση και σε ορισμένες ειδικές περιπτώσεις, να επιτρέψουν οριστικά σε πρόσωπο που δεν πληροί την προϋπόθεση της επαγγελματικής ικανότητος η οποία αναφέρεται στο άρθρο 3 παράγραφος 1  περίπτωση γ) να προβαίνει στην εκμετάλλευση της επιχειρήσεως μεταφορών υπό τον όρο ότι το πρόσωπο αυτό έχει πρακτική εμπειρία τριών τουλάχιστον ετών στην τρέχουσα διαχείριση της επιχειρήσεως.   Άρθρο 5  1. Τα φυσικά πρόσωπα και οι επιχειρήσεις που αποδεικνύουν, ότι προ της 1ης Ιανουαρίου 1978 τους είχε επιτραπεί, βάσει της εθνικής νομοθεσίας Κράτους μέλους, να ασκούν το επάγγελμα του μεταφορέα εμπορευμάτων στον τομέα των εσωτερικων και/ή των  διεθνών οδικών μεταφορών απαλλάσσονται από την υποχρέωση να αποδείξουν ότι πληρούν κατά περίπτωση τις προϋποθέσεις των διατάξεων που προβλέπονται στο άρθρο 3.  2. Εντούτοις τα φυσικά πρόσωπα τα οποία μετά την 31η Δεκεμβρίου 1974 και προ της 1ης Ιανουαρίου 1978:  - θα έχουν λάβει την άδεια ασκήσεως του επαγγέλματος του οδικού μεταφορέα εμπορευμάτων χωρίς να έχουν, βάσει της εθνικής νομοθεσίας, αποδείξει την επαγγελματική τους ικανότητα- ή - θα έχουν ορισθεί για να διευθύνουν πραγματικά και μόνιμα τις δραστηριότητες μεταφορών μιας επιχειρήσεως, πρέπει να πληρούν προ της 1ης Ιανουαρίου 1980 την προϋπόθεση επαγγελματικής ικανότητος που αναφέρεται στο άρθρο 3 παράγραφος 4.  Η ίδια προϋπόθεση απαιτείται για την περίπτωση που προβλέπεται στο άρθρο 3 παράγραφος 1 εδάφιο τρίτο.   Άρθρο 6  1. Οι αποφάσεις που λαμβάνονται από αρμόδιες αρχές των Κρατών μελών δυνάμει των μέτρων που θεσπίζονται βάσει της παρούσας οδηγίας, και οι οποίες συνεπάγονται την απόρριψη αιτήσεως για άδεια ασκήσεως του επαγγέλματος του οδικού μεταφορέα  εμπορευμάτων πρέπει να είναι αιτιολογημένες.  2. Τα Κράτη μέλη εξασφαλίζουν ότι οι αρμόδιες αρχές αφαιρούν την άδεια ασκήσεως του επαγγέλματος του οδικού μεταφορέα εμπορευμάτων αν διαπιστώσουν ότι παύουν να πληρούνται οι προϋποθέσεις των διατάξεων του άρθρου 3 παράγραφος 1 περιπτώσεις α), β) ή γ),  με την επιφύλαξη να προβλέπουν ενδεχομένως εύλογη προθεσμία για την πρόσληψη αντικαταστάτου.  3. Τα Κράτη μέλη εξασφαλίζουν στα φυσικά πρόσωπα ή στις επιχειρήσεις που αναφέρονται στην παρούσα οδηγία τη δυνατότητα να προασπίζουν τα συμφέροντά τους με κάθε πρόσφορο μέσο έναντι των αποφάσεων που αναφέρονται στις παράγραφους 1 και 2.   Άρθρο 7  1. Τα Κράτη μέλη κατόπιν διαβουλεύσεως με την Επιτροπή και προ της 1ης Ιανουαρίου 1977 λαμβάνουν τα αναγκαία μέτρα για την εφαρμογή της παρούσας οδηγίας, και ιδίως του άρθρου 3 παράγραφος 4.  2. Τα Κράτη μέλη εξασφαλίζουν ότι η πρώτη δοκιμασία για την εξακρίβωση των γνώσεων που αναφέρονται στο άρθρο 3 παράγραφος 4 θα λάβει χώρα προ της 1ης Ιανουαρίου 1978.   Άρθρο 8  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 12 Νοεμβρίου 1974.  Για το Συμβούλιο Ο Πρόεδρος J. SAUVAGNARGUES  (1) ΕΕ αριθ. Α της 19. 7. 1968, σ. 53.  (2) ΕΕ αριθ. Α της 17. 5. 1968, σ. 2.      ΠΑΡΑΡΤΗΜΑ   ΚΑΤΑΛΟΓΟΣ ΘΕΜΑΤΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 3 ΠΑΡΑΓΡΑΦΟΣ 4  Οι γνώσεις που πρέπει να λαμβάνονται υπόψη για τη διαπίστωση της επαγγελματικής ικανότητος πρέπει να αναφέρονται τουλάχιστον στα θέματα του παρόντος καταλόγου. Τα θέματα πρέπει να περιγράφονται  λεπτομερώς και να έχουν καθορισθεί ή εγκριθεί από τις αρμόδιες εθνικές αρχές. Πρέπει να είναι αφομοιώσιμες από πρόσωπα των οποίων η μόρφωση αντιστοιχεί στο επίπεδο αποφοίτου της υποχρεωτικής εκπαιδεύσεως.  Α. ΘΕΜΑΤΑ ΠΟΥ ΥΠΟΧΡΕΩΝΟΝΤΑΙ ΝΑ ΓΝΩΡΙΖΟΥΝ ΟΙ ΜΕΤΑΦΟΡΕΙΣ ΠΟΥ ΠΡΟΚΕΙΤΑΙ ΝΑ ΕΚΤΕΛΟΥΝ ΑΠΟΚΛΕΙΣΤΙΚΑ ΕΣΩΤΕΡΙΚΕΣ ΜΕΤΑΦΟΡΕΣ 1. Δίκαιο Στοιχεία αστικού, εμπορικού, κοινωνικού και φορολογικού δικαίου των οποίων η γνώση είναι αναγκαία για την άσκηση του επαγγέλματος και τα οποία αναφέρονται ιδίως:  - στις συμβάσεις γενικά- - στις συμβάσεις μεταφοράς, και ιδιαίτερα στην ευθύνη του μεταφορέα (φύση και όρια)- - στις εμπορικές εταιρίες- - στα εμπορικά βιβλία- - στη νομοθεσία που διέπει τους όρους εργασίας και την κοινωνική ασφάλιση- - στα φορολογικά συστήματα.  2. Εμπορική και οικονομική διαχείρηση της επιχειρήσεως - τρόποι πληρωμής και χρηματοδοτήσεως- - υπολογισμός των εξόδων διαχειρίσεως- - καθεστώς των κομίστρων και όροι μεταφοράς- - εμπορική λογιστική- - ασφαλίσεις- - τιμολόγια- - πρακτορεία ταξειδίων.  3. Πρόσβαση στο επάγγελμα - διατάξεις σχετικές με την ανάληψη και άσκηση του επαγγέλματος- - έγγραφα μεταφοράς.  4. Τεχνικές προδιαγραφές και τεχνική εκμετάλλευση -βάρος και διαστάσεις των οχημάτων- - επιλογή των οχημάτων- - παραλαβή και εγγραφή των οχημάτων- - προδιαγραφές συντηρήσεως των οχημάτων- - φόρτωση και εκφόρτωση των οχημάτων.  5. Οδική ασφάλεια - νομοθετικές, κανονιστικές και διοικητικές διατάξεις που εφαρμόζονται στην κυκλοφορία- - κυκλοφοριακή ασφάλεια- - πρόληψη ατυχημάτων και μέτρα που πρέπει να λαμβάνονται σε περίπτωση ατυχήματος.  Β. ΘΕΜΑΤΑ ΠΟΥ ΑΠΑΙΤΕΙΤΑΙ ΝΑ ΓΝΩΡΙΖΟΥΝ ΟΙ ΜΕΤΑΦΟΡΕΙΣ ΠΟΥ ΠΡΟΚΕΙΤΑΙ ΝΑ ΕΚΤΕΛΟΥΝ ΔΙΕΘΝΕΙΣ ΜΕΤΑΦΟΡΕΣ:  - θέματα που απαριθμούνται υπό Α-  διατάξεις που ισχύουν στις οδικές μεταφορές εμπορευμάτων μεταξύ των Κρατών μελών καθώς και μεταξύ της Κοινότητος και των τρίτων χωρών και οι οποίες απορρέουν από την εθνική νομοθεσία, τους κοινοτικούς κανόνες, τις διεθνείς συμβάσεις και συμφωνίες- - τελωνειακή πρακτική και τελωνειακές διατυπώσεις- - κύριες κυκλοφοριακές ρυθμίσεις στα Κράτη μέλη.